text:
ई हाल नारायण जी के नहि हजारों लोक के छनि जे गाम-घर सं दूर दिल्ली...मुम्बई... हरियाणा आओर पंजाब दिस रहय छथिन्ह. पहिने जाए के मोन नहि छलन्हि आब भेलन्हि त टिकट
नहि.
नौकरी वाला लोक के इहे बड़ दिक्कत रहय छनि. पहिने छुट्टी नहि मिलय के कारण गाम जाए के प्रोग्राम नहि बनौने रहय छथिन्ह पर जौं केहुना एक-दू के छु्टटी के जोगाड़ कs लए छथिन्ह त टिकट नहि.
एहि बेर होली रवि दिन 20 मार्च के अछि. बड़ लोक गाम जाए चाहय छथिन्ह... मुदा ट्रेनक टिकट नहि मिल रहल अछि. लोक सभ भोरे-भोर उठि टिकट लेल रिजर्वेशन काउंटर पर लाइन मे लागि जाए छथिन्ह मुदा निराशा हाथ लागि रहल छनि.
दू-दू सय...ढाई-ढाई सय के वेटिंग लिस्ट वाला टिकट मिल रहल अछि जकरा कंफर्म होए के कोनो ठिकान नहि. कइटा ट्रेन मे तं वेटिंग लिस्ट वाला टिकट सेहो नहि मिल रहल अछि. आब लोक गाम जएताह त केना?
एकsतं ममता बनर्जी जी जेहिआ सं रेल मंत्री बनलखिन्ह बिहारक ट्रेन के हाल ओहिना खराब अछि. ओतेक भीड़ रहलाsहो पर नवका ट्रेन देबय मे कंजूसी बरतल गेल. दोसर जाट आंदोलन के कारण ट्रेन लेट आ रद्द भ रहल अछि.
एहि कारण सिर्फ बिहार जाए वाला मुसाफिर के नहि दोसर ठाम जाए वाला लोक के सेहो दिक्कत भ रहल छनि. जाट आंदोलन के कारण होली स्पेशल ट्रेनके जाए पर सेहो सवालिया निशान लागल अछि.
रेलवे के करोड़ों रुपया के नुकसाल भ रहल अछि. मुदा वोट बैंकक राजनीति के कारण सरकार कान मे रूई डालि कs सुतल अछि. कोनो कार्रवाई नहि भ रहल अछि पटरी पर डेरा जमौने लोक पर.
लड़का...जवान लोक सभ तं कष्ट करि...केहुना ट्रेन ने लटैक...ठाड़ भ... लोक पर लोक चढि गाम चलिओ जाए छथिन्ह मुदा जिनका संग परिवार के आओर लोक रहय छनि ओ नहि जा पाबय छथिन्ह.


c: text/html

text:
जीवन आ मृत्युक बीच में ठाड़ युवा लोक गायिका अंशुमालाक कद्रदान कतय नहि अछि. हुनकर दुनू किडनी ख़राब भ गेल अछि. बड़ आ सासुरक लोक हुनका सें आपन दामन छुड़ा लेने अछि. ताहि सें समाज आ सरकारक कोनो जिम्मदारी नहि बनैत अछि की?
बेसी दिन नहि भेल अछि, दू बरख पहिने जिनकर लोक गायकी के कद्रदान पटना से ल क दिल्ली धरि छल. ओ आवाज एखन कतय अछि? अहि आवाजक दम पर पटना विश्वविद्यालय से
ल क दिल्ली विश्वविद्यालय के मिरांडा हाउस अप्पन प्रतिष्ठा कायम राखैत छल. बिहार सरकार हुनकर कला पर इतराबैत छल आ दिल्ली में जखन कहियो बिहारक अस्मिताक गप होयत छल ते ओकरा बचाबैक लेल हुनकर आवाज काफी छल. मैथिली आ भोजपुरी के नब कलाकारक गप होयत छल ते सबहक जुबां पर नाम होयत छल- अंशुमाला.
जिनगी और मृत्यु क जे फासला अछि,, ओहि फासला के बीच आय युवा लोक गायिका अंशुमाला ठाड़ छथिन, क्याकि हुनकर
दुनू किडनी ख़राब भ गेल अछि. मात्र २७ बरख में हुनकर सपना टूटी चुकल अछि. डिप्रेशन में ज़िबी रहल अछि ओ. जिंदगी के रागे जखन दांव पर लागल अछि तखन संगीतक राग कतय से गाबि सकत?
पाय के कमी के कारण हुनकर इलाज नहि भ पा रहल अछि. बेल्लूर से ल क लखनऊ, दिल्ली धरि इलाजक लेल गेल मुदा पाय के दिक्कत हुनका नहियर पटना घुरही लेल मजबूर क देलक. शास्त्रीनगरक मकान हुनकर सिपाही पापाक सरकारी आवास अछि, जतय ओ अप्पन माँक संग रहैत अछि. ओतय हुनकर देखिभाल करय बला कियो नहि अछि.. घर में कियो आउर सदस्य नहि अछि जे हुनका लेल बाहर सें दवा आनि सकै या कोनो एहन सदस्य नहि जे हुनकर छोट सन बच्चा के देखिभाल क सकय. बिहार पुलिस जेहन महकमा में एकटा सिपाहीक आर्थिक हैसियत केकरो से नुकायल नहि अछि. फ़िलहाल हुनकर पिता जहानाबाद जिला में तैनात अछि.
आकाशवाणी के बी ग्रेड कलाकार, पटना विश्वविद्यालय से संगीत में स्नातक, दिल्ली विश्वविद्यालय सें एमए आ एमफिल करहि बाली अंशु करियर के एकटा मुकाम हासिल करय दिस बढ़ल जा रहल रहथिन मुदा हुनकर एकटा डेग हुनकर जिनगी के एहन मोड़ पर पटैक देलक, जेकर आभास हुनका नहि छल.
मिरांडा हाउस के नाम पूरे देश में छै मुदा आय ओतय केकरा सुधि अछि जे क्लास, सेमिनार, समारोह में हुनकर आवाज गुंजित छल, ओ कतय छै.? दिल्ली के नेशनल स्कूल आफ ड्रामा, श्री राम सेंटर आ बल भवन के खुजल आँगन में जाकर गायल| गीतक कद्रदान छल, थपड़ी बजा-बजा के शाबासी दैत छल, ओ कतय छै? ओ संस्था आ ओ लोक कतय अछि जे अपन महफ़िल में अंशु से गवा के गर ऊंच करैत छल? फेर टाटा में भेल छल आल इण्डिया यूथ फेस्टिवल के सेहो ख्याल क लिय, जाहि में नाना पाटेकर सेहो आयल रहथिन. अहि छोट-सन जिनगी में अंशु ऊहो दौर देखने अछि, जखन हुनकर गाबैक बड़ाई करय बला बिहारक राज्यपाल सें ल क प्रधानमंत्री डा. मनमोहन सिंह के कनिया गुरुशरण कौर आ पूर्व राष्टपति एपीजे अब्दुल कालम सेहो छल. सिन्धु दर्शन समारोह में लद्दाख मे लालकृष्ण आडवाणीक आगू अप्पन लोक गायकी पेश केने छल, ई गप किनका ख्याल अछि?
आन लड़की जेहन ओ अप्पन परिवार के गप मानलक. माँ-पिताक मन से ब्याह करलक. दिल्ली, पटना के छोडि रांची मे बसहि के फैसला लेलक मुदा भाग्य के ई मंजूर नहि छल. सासुर मे रियाज करय के माहौल नहि छल . प्रेग्नेंट भ गेल. डिप्रेशन मे आबि गेल. बच्चाक जन्म के साथ हुनकर किडनी मे प्राब्लेम आबि गेल. तकर बादो जिनगी काटैत रहल, घुटि-घुटि के जियत रहल. माँ-पापा के नहि बतौलक. मुदा एक दिन हुनकर हिम्मत जबाब द देलक. पिछला जनवरी-फरवरी में फेर सें प्रेग्नेंट भ गेल. बच्चा गिराबै लेल दवा के हार्ड डोज पति द देलक, जाहि से दुनू किडनी ख़राब भ गेल. तखन ई अप्पन हालत बयान करहिक लेल मजबूर भ गेल. आब जखन देहो संग नहि द रहल अछि, तखन सासुरक लोक सेहो पिंड छुड़ा लेलक. जे पति तीन बरख पहिने अग्निक आगू सत जन्म धरि जीयब-मरब के शपथ खेने छल, ओ सभ किछु बिसुरी गेल, ओ अंत मे हुनका सें मुंह मोड़ी लेलक.
अंशु के मैथिली मे 'गंगा कैसेट्स' सें 'प्रिय पाहुन' नाम सें कैसेट सेहो निकैल चुकल अछि,. ओ बिहार उत्सव मे सेहो भाग नेने छल. एनएनसीसीक २३वां बटालियन में सेहो छल. मानव संसाधन मंत्रालय से स्कालरशिप सेहो भेटल छल. कतेक स्टेज सेहो क चुकल अछि ओ. नहि जाने कतेक शहर मे हुनकर कद्रदान अछि. जहिना ओ स्टाज पर चढ़ैत रहथिन, थपड़ी के गडगडाहट शुरू भ जायत अछल आ फेर जे समां बान्हैत छल, ओकर कोनो चर्च नहि करल जा सकैत अछि.
आब सवाल अछि कि अप्पन-अप्पन शहर से निकलि के दुनियाक आगू अप्पन अलग पहचान बनाबहि बाली दोसर अंशु के अरमान के की होयत? दिल्ली शहर मे पढहि-कमबैक अरमान सबहक होयत अछि मुदा कतेक लोक अछि जे अप्पन पहचान बना सकैत अछि? फेर एहन मे जौं कियो अप्पन जमीन दिस घुरैत अछि ते की ओकर हश्र अंशु जेहन होयत? कहल जायत अछि जे गणितज्ञ वशिष्ठ नारायण सिंहक तबियत ख़राब भेल ते हुनकर कनिया हुनकर संग छोडि देलक आ आब अंशुक साथ हुनकर पति छोडि चुकल अछि. की एकटा स्त्री के एहिना अप्पन अरमानक बलि दियै परत? ओकर सासुरे सभ किछु होयत अछि की ? की एही लड़की के हालत आ हुनका जिनगी से मरहूम करहि बला के सजा नहि भेटबाक चाहि? अहि हालत लेल के जिम्मदार होयत आ ओकरा सजा के देत? हुनकर इलाज कोना होयत? की ओकर आवाज फेर सें देश आ दुनियाक मंच पर गूंजत? अहम सवाल अछि.
-: विनीत उत्पल :-
हमर ईमेल:-info@hellomithilaa.comDeal a Day I Go Jiyo I HT Campus I Times Jobs.com I SNAP DEAL

robotstxt: allowed

filter: keep


text:
Friday, August 10, 2012
वीरेन्द्र कुमार यादव -हमर समाज
वीरेन्द्र कुमार यादव
ग्राम- घोघड़रिया, पोस्ट - मनोहपट्टी, भाया- निर्मली, जिला सुपौल
हमर समाज
बिन्नू आ बीरू बालसंगी छलाह। दुनू गोटे कोशीक कछेर गाम घोघड़रियामे मरूआक रोटी आ पोठी माछक चटनी जलखै खाइत छल। रेडियो बाजि रहल छल जे “लिंक रोड निरमलीमे विष्णुर महायज्ञ शुरू अछि, जइमेख गणेशजी महाराज लोक सभकेँ लड्डू दैत छथिन्ट।” ई सुनितहि बिन्नू अपन भजार बीरूकेँ कहलखिन- “यार, घोर कलियुगमे गणेशजी लड्डू बँटैत छथि। एक दिन चलु आ अपनो सभ प्रसाद लए आबी।”
दुनू भजार आश्चर्य करितौं यज्ञ मेला देखबाक िनश्चए कएलक। ओइ बीच गामक ठकनी काकी मुँहमे पान गलठैत, हाथमे बजैत रेडियो नेने लगमे आबि बजलीह- “यौ बिन्नू बौआ, ऐ रेडीमे कहलक जे लिंक रोड ईटहरीमे गणेश भगवान लड्डू बँटैत छथिन, अपनो सभ चलै चलू गणेशक लड्डू लए आबी।”
बीरू बजलाह- “गै काकी धैरज धर, हम रेलगाड़ीक भाँज करै छियौ, गामक सभ गोटे रेलपर चढ़ि गणेशजीक प्रसाद लेबाक लेल अवश्यध जाएब।”
ठकनी काकी कने ठमकि कऽ बजलीह- “रौ बकलेलहा, ऐ गाममे बस, मोटर चलबाक तँ रस्तेच नै अछि, तोँ रेल मंगबैत छैँ।”
बीरू हँसैत बजलाह- “गै काकी जहन माटिक मुरूत गणेशजी लड्डू बाँटि सकैत छथि, तखन बिनु पटरीक रेल किएक नै आओत?”
बीरूक बात सुिन बिचहिमे बिन्नू कहलखिन- “अहाँ सभ बकझक जुनि करू, धर्मक काज देखबा, सुनवा आ कएलासँ स्व र्ग होइछ। हम सभ मिलि देवी पूजा पाठ आ दर्शन करए एक दिन अवश्यब जाएब।”
गामक पैघ आ देहोदशासँ भरिगर पंडित कमलशेखर बाबूसँ भेँट कए दुनू भजार शुभ दिन तकौलक आ भाड़ाक बदलामे तेलपर परमाबाबूक ट्रेक्टडर भाँज कएलक।
जेठ मासक रौदमे ठकनी काकी, बीन्नू, बीरू आ गामक लोक सभ ट्रेक्ट रसँ यज्ञमेला देखबाक लेल प्रस्था न कएलक। उबड़-खाबड़मे ट्रेक्ट्रक झोलामे झुलैत, रंग-विरंगक गप-सप्प करैत रज्ञ स्थमल माने मेला पहुँच गेल।
यज्ञ स्थदलपर अनगिनित लाउडस्पीैकरक आवाजसँ भारी शोर-शराबा होइत छल। ऐ बीच साइकिल स्टेंरडसँ एगो चीकन युवती समतोला रंगक समीज सलवार पहिरने, आँखिपर रंगीन गोगुल्सइ धरौने, हाथक मोबाइलसँ फोटोग्राफी करैत ठकनी काकीपर नजरि पड़ितहि बजलीह- “मौसी अहाँ आबि गेलौं, बढ़ियाँ भेल, भेँट-मुलाकात भऽ गेल। हम तँ प्रचारे सुनि अएलौं। एतेक लोकक भीड़ तँ ऐठाम कॉलेज परिसरमे देशक प्रधानमंत्री बाजपेयीजी आएल छलाह, ओहूमे नै भेल छल।” ई सोलह बरिसक बाला प्रेमलता जे हालहिमे पत्रकारितासँ जुड़लीहेँ सएह छथि।
ऐ यज्ञ मेलामे अनेको लोक-लुभावन कार्यक्रममे भोरुकवा रेडियो स्टेरशन एफ.एम ९२.८, राजविराज (नेपाल)सँ आएल मैथिली भाषी कलाकार सभ मैथिली भाषाक विकासक लेल आ समाजकेँ प्रगतिमूलक शिक्षाक हेतू बढ़िया कार्यक्रम देखौलक।
ठकनी काकीक संगे प्रेमलता आ गामक लोक कार्यक्रमक आनंद लैत मुरूतक दर्शन करए आगू बाढ़लाह। सभसँ पहिने घोर कलियुगमे सतयुगक कामधेनु गाए देखितहि प्रेमलता बजलीह- “मौसी, कामधेनुक थनसँ चुबैत दूधक पान करू आ जिबतहि स्वरर्गक बदलामे मोक्ष प्राप्ति करू।”
प्रेमलताक एतेक सुिन बीरू बाजि उठल- “काकी कामधेनुक चारू दिस आँखि खोलि कऽ ताकू। ई बुइधिक कमाल आ व्यरवसायक धार्मिक तरीका छी। जइपमर कोनो तरहेँ ऑंगुर नै उठए आ शांतिसँ पाइक संचय हुअए। ई सभटा पाइ िहन्दु धर्मक ठीकेदार बाबा आ पंडितजीक पाकिटमे जाएत, जइसँआ बाबा आ पंडितक जिनगी शान-शौकत आ भोगविलासमे बीतत।”
ठकनी काकी लोकक एतेक भीड़ रहितौं ठेल-ठालि कऽ अमृत पान कएलक आ लोको सभकेँ करौलक। बीनू कहलखिन- “आेइठाआम लाेकक बड्ड भीड़ छै, ओतए चलि देखू कोन देवता की बाँटैत छथिन।” सभ गोटे ओइ भीड़ लग गेल। श्रद्धालु भक्तगण गणेश भगवानसँ टाका दए प्रसाद माने लड्डू लेबाक मुड़ कटबैत छल।
प्रेमलता मुरूतक सजाओल दृश्यिक फोटो खींचैत यज्ञशालाक बगलमे ठाढ़ छलीह आ मोनमे रहनि जे किछु श्रद्धालुजनसँ साक्षात्काभर करी आ संवाद प्रेषित करी। ताबत काल माथपर भाेगारसँ उजरका आ सिनुरिया चानन घसल गेहुमा रंगक मोटगर लोक उजरका धोती पहिरने प्रेमलताक सोझाँ आएल। प्रेमलता पुछि देलखिन- “पंडितजी, ई की भए रहल अछि?”
जोरसँ ठहाका दैत पंडित जी बजलाह- “ई घोर कलियुग बीत रहल अछि। मनुखक गप्पद छोड़ू, आब तँ देवता लोकनि सेहो पाइक लेल दोकान खोलि देलक। िहन्दुर धर्मक चादरि ओढ़ि अधार्मिक, अनैतिक काज करबा लेल हमरा समाजक प्रतिष्ठिलत व्येक्ति सभ कतेक तत्पओर अछि से सभ आँखि खोलि देखबाक लेल आएल छी। दुनियाँक लोक सभ चाँदपर बसबाक लेल प्रयासरत अछि, आ हमरा समाजक लोकसभ साहुकार गणेशक लड्डू पाइ दऽ कऽ पबैत अछि।”
ठकनी काकी प्रेमलताक लग आबि बजलीह- “गै छौड़ी, केकरासँ गप्प करै छेँ, चल ऐठामसँ आब गामो जाएब।”
मौसीकेँ विदा होइसँ पहिनहि प्रेमलता वीरू दिस मुस्की दैत बजलीह- “अपने किछु कहब?” वीरू झटसँ कहलखिन- “किए नै? सभ लोककेँ धार्मिक होएबाक चाही, मुदा ऐठाम जतेक आडम्ब र कएल गेल अछि से उचित नै। आजुक वैज्ञानिक युगमे ढ़ाइ-तीन लाख रूपैया खर्च कए ऐ तमाशासँ वातावरणक शुद्धि, भक्तिुमय माहौल आ गामक नाओं ऊँच केलक, एकर अलावा की प्राप्तय हएत? समाजक एतेक रास रकमक खर्च आधुनिक सोचसँ गरीबक बच्चावकेँ पढ़बा-लिखबामे, बेमारीसँ पीड़ित लोकक इलाज करेबामे, गामक विकासमे हेबाक चाही। जइसँब हमरो समाजक धीया-पुताकेँ नोबेल पुरस्का र प्राप्ती करबाक अवसर भेटए। धार्मिक कार्यक्रमक उद्देश्य बदलि गेल अछि। सभटा खेला पाइ हँसोथबाक लेल भऽ रहल अछि। एना कएलासँ हमर समाज आगू नै बढ़ि पाओत। अपितु पाछूए रहत। ई हमरा सबहक लेल हास्याबस्पहद बात छी।”
प्रेमलता मुस्कुिराइत हाथ आगू बढ़बैत बीरूसँ हाथ मिलाए मौसीसँ विदा लेलनि। वीरू प्रेमलता दिस आ प्रेमलता वीरू दिस घुिर-घुिर तकैत चलि गेल। विन्नु भाय, अपन भजार वीरूक मुस्कुलराइत चेहरा टुकुर-टुकुर तकिते रहि गेल। तत्पुश्चा़त् ठकनी काकी विन्नु, वीरू आ गामक लोक सभ ट्रेक्टेरपर चढ़ि गाम दिस विदा भेल।
Posted by Gajendra at 12:09 PM
Labels: वीरेन्द्र कुमार यादव
Subscribe to: Post Comments (Atom)


text:
राज्यपाल देलथि विधेयक कए मंजूरी
पटना : बिहार मे निजी विश्वविद्यालय खोलबाक बाट साफ भ गेल। राज्यपाल डा. डीवाई पाटिल बिहार निजी विश्वविद्यालय विधेयक 2013 कए मंजूरी द देलथि अछि। राजभव सूत्रक कहब अछि जे अगिला एक दू दिन मे विधेयक कए राज्य सरकार कए पठा देल जाएत। विगत 2 अप्रैल कए बिहार विधान मंडल स विधेयक कए पारित क मंजूरी लेल राजभवन पठाउल गेल छल। राज्य मे निजी विवि खोलबाक पाछु जे मूल उद्देश्य बताउल जा रहल अछि ओहि मे मुख्य रूप स निजी विश्वविद्यालय क माध्यम स उच्चतर शिक्षा मे शिक्षण, शोध, अध्यापन आ प्रशिक्षण क व्यवस्था सुनिश्चित करब अछि। संगहि बौद्धिक क्षमता क सर्वोच्च मानदंड क स्तर कए सृजित करब सेहो अछि। एकर अलावा राज्य क विद्यार्थी कए शिक्षा आ प्रशिक्षण हेतु अत्याधुनिक सुविधा उपलब्ध करेबाक प्रयास सेहो अछि। संग-संग अध्यापन आ शोध कार्य कए बढ़ावा देब सेहो। डिग्री, डिप्लोमा आ सर्टिफिकेट क स्तर राष्ट्रीय अध्यापक शिक्षा परिषद, मेडिकल काउंसिल आफ इंडिया, औषध परिषद, विश्वविद्यालय अनुदान आयोग क मानदंड क अनुकूल बनेबा लेल इ जरूरी बुझा रहल छल। आब प्रदेश मे यूनिवर्सिटी कैंपस क स्थापना, अध्ययन आ परीक्षा केन्द्र क संचालन क बढोतरी भ सकत। एहि विधेयक कए मंजूरी भेटलाक बाद संभावना व्यक्त कैल जा रहल अछि जे बिहार मे पहिल निजी विश्वविद्यालय मधुबनी मे खुलत। निजी विश्वविद्यालय क स्थापना मे जमीन क उपलब्धता अनिवार्य शर्त मे स एकटा अछि। निजी विश्वविद्यालय क स्थापना लेल इच्छुक संस्थान कए विस्तृत प्रस्ताव आ परियोजना रिपोर्ट क संग राज्य सरकार लग आवेदन क सकैत छथि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa
निजी विश्वविद्याल खुलबाक बाट साफ
राज्यपाल देलथि विधेयक कए मंजूरी


text:
दरअसल, एनडीए म' रहैत नीतीश कुमार 2012 केँ राष्ट्रपति चुनाव म' यूपीए उम्मीदवार प्रणब मुखर्जी क' समर्थन देना छलखिन। ओनाकि बाद म' उपराष्ट्रपति चुनाव म' एनडीए उम्मीदवारक संग देना छलखिन। ओहिक बाद बीजेपी स' नीतीश कुमार के दुरी बढे लागल छल। ओहिक बाद कैको मुद्दा पर नीतीश कुमार के राय एनडीए सँ अलग होएत छल।
जाहिक बाद बीजेपी स' मोदीकेँ नाम पर नीतीश क' मतभेद बढ़ैत गेल। नीतीश कुमार लगातार गुजरात दंगा के कारण स' मोदी के संग मंच शेयर करै सँ परहेज करैत छला। पंजाब के एक रैली म' मोदी के संग नीतीश कुमार मंच पर हाथ मिलेना छथि। ओहिक किछु मास बाद पटना म' बीजेपी संसदीय बोर्ड केर बैठक भेल। मोदी समेत तमाम बड़का नेता बैठक म' शामिल भेल छला। नीतीश अपन आवास पर नेता सभके भोज लेल आमंत्रित केना छलखिन। अखबार म' नीतीश संग मोदी के फोटो छपल छल जाहिक बाद नीतीश ओहि भोज क' रद्द क' देना छलखिन।
आगा बीजेपी जहिना मोदी के नामक ऐलान केलनि नीतीश कुमार गठबंधन सँ अलग होयबाक फैसला कएलनि। नीतीश कुमार 13 जून 2013 क' मोदी के नाम पर सिद्धांत व निति सभक दुहाई दैत सरकार स' अलग कोयबाक फैसला कएलनि।
सियासी संग्रामक बाद नीतीश कुमार एक बेर फेर सँ ओहि तरहक संकेत द' रहल छथि। नीतीश कुमार राष्ट्रपति चुनाव म' एनडीए उम्मीदवारक समर्थन करथिन तेँ उपराष्ट्रपति चुनाव के लेल यूपीए उम्मीदवारक संग देथिन। साथ देंगे। ओतहि, लालू परिवार पर सीबीआई केर कार्रवाई के बाद नीतीश व गठबंधन के सहयोगी दल सभक बीच मतभेद खुलिके सामना आएल अछि। नीतीश कुमार चाहैत छथि कि भ्रष्टाचार के आरोप झेल रहल तेजस्वी यादव क' अपन पद सँ इस्तीफा द' देबाक चाहि। जेकि इशारा - इशारा म' ओ आरजेडी क' ई स्पष्ट क' देना छथि।
दरअसल, भ्रष्टाचार के कैको मुद्दा पर नीतीश कुमार बिहार म' बहुतो अधिकारी व मंत्री सभ पर कार्रवाई क' चुकल छथि। ऐना म' 'बेदाग' नीतीश अपन कैबिनेट म' 'दागदार' तेजस्वी क' नहि चाहैत छथि। सियासी गलियारा म' ई चर्चा जोर पर अछि कि नीतीश फेरसँ 2012 बला इतिहास दोहरा सकैत छथि। किएक जे नीतीश कुमार आओर बीजेपी के बीच एहि समय नजदीकी बढ़ैत देखकर द' रहल अछि।


text:
वि दे ह विदेह Videha বিদেহ http://www.videha.co.in विदेह प्रथम मैथिली पाक्षिक ई पत्रिका Videha Ist Maithili Fortnightly e Magazine विदेह प्रथम मैथिली पाक्षिक ई पत्रिका नव अंक देखबाक लेल पृष्ठ सभकेँ रिफ्रेश कए देखू। Always refresh the pages for viewing new issue of VIDEHA.
VIDEHA ARCHIVE OF OLD ISSUES विदेह पुरान अंकक आर्काइव
(पूर्णतः अव्यवसायिक उद्देश्य आ मात्र एकेडमिक प्रयोग लेल)
विदेह
ई-पत्रिकाक सभटा पुरान अंक ब्रेल, तिरहुता आ देवनागरी मे पी.डी.एफ.
डाउनलोड लेल क्रमानुसार नीचाँक लिंकपर उपलब्ध अछि। डाउनलोड करबाक लेल लिंक पर "राइट क्लिक" कए "सेव टारगेट एज" करू।
All the old issues of Videha e
journal is available in Braille, Tirhuta and Devanagari versions for pdf
download at the respective links below. For download "right click" the
link and select "save target as".
विदेह मैथिली मानक भाषा आ मैथिली भाषा सम्पादन पाठ्यक्रम
विदेह ई-पत्रिकाक
पहिल ५० अंक (नीचाँ)
VIDEHA 49th
issue विदेहक उनचासम अंक
VIDEHA 48th
issue विदेहक अड़तालीसम अंक
VIDEHA 47th
issue विदेहक सैंतालीसम अंक
VIDEHA 46th
issue विदेहक छियालीसम अंक
VIDEHA 45th
issue विदेहक पैंतालीसम अंक
VIDEHA 44th
issue विदेहक चौवालीसम अंक
VIDEHA 43rd
issue विदेहक तैंतालीसम अंक
VIDEHA 42nd
issue विदेहक बियालीसम अंक
VIDEHA 41st issue विदेहक एकतालीसम अंक
VIDEHA 40th issue विदेहक चालीसम अंक
VIDEHA 39th issue
विदेहक उनचालीसम अंक
VIDEHA 38th issue विदेहक
अड़तीसम अंक
VIDEHA 37th issue
विदेहक सैतीसम अंक
VIDEHA 36th issue विदेहक
छत्तीसम अंक
VIDEHA 35th issue विदेहक पैंतीसम अंक
VIDEHA 34th
issue विदेहक चौतीसम अंक
VIDEHA 33rd
issue विदेहक तैंतीसम अंक
VIDEHA 32nd issue विदेहक बत्तीसम अंक
VIDEHA 31st issue विदेहक एकतीसम अंक
VIDEHA 30th issue विदेहक तीसम अंक
VIDEHA 29th issue विदेहक उनतीसम अंक
VIDEHA 28th issue विदेहक अट्ठाइसम अंक
VIDEHA 27th issue विदेहक सत्ताइसम अंक
VIDEHA 26th issue विदेहक छब्बीसम अंक
विदेहक सदेह (प्रिंट) अंक ई-पत्रिकाक पहिल 25
अंकक रचनाक संग
VIDEHA
print form- containing matter from first 25 issues of e-magazine
देवनागरी वर्सन
तिरहुता वर्सन
VIDEHA 25th issue विदेहक पचीसम अंक
VIDEHA 24th issue विदेहक चौबीसम अंक
VIDEHA 23rd issue विदेहक तेइसम अंक
VIDEHA 22nd issue विदेहक बाइसम अंक
VIDEHA 21st issue विदेहक एकैसम अंक
VIDEHA 20th issue विदेहक बीसम अंक
VIDEHA 19th issue विदेहक उन्नैसम अंक
VIDEHA 18th issue विदेहक अठारहम अंक
VIDEHA 17th issue विदेहक सत्रहम अंक
VIDEHA 16th issue विदेहक सोलहम अंक
VIDEHA 15th issue विदेहक पन्द्रहम अंक
VIDEHA 14th issue विदेहक चौदहम अंक
VIDEHA 13th issue विदेहक तेरहम अंक
VIDEHA 12th issue विदेहक बारहम अंक
VIDEHA 11th issue विदेहक एगारहम अंक
VIDEHA 10th issue विदेहक दसम अंक
VIDEHA 9th issue विदेहक नवम अंक
VIDEHA 8th issue विदेहक आठम अंक
VIDEHA 7th issue विदेहक सातम अंक
VIDEHA 6th issue विदेहक छठम अंक
VIDEHA 5th issue विदेहक पाँचम अंक
VIDEHA 4th issue विदेहक चारिम अंक
VIDEHA 3rd issue विदेहक तेसर अंक
VIDEHA 2nd issue विदेहक दोसर अंक
VIDEHA Ist issue विदेहक पहिल अंक
विदेहक छियानबैयम अंक (१५.१२.२०११)मे मिथिलाक
खोज (स्थान विवरण सहित), मिथिला रत्न, संपर्क-सूचना-खोजक मिथिला-मैथिलीसँ
संबंधी साइटक संग्रह, मानक मैथिली, दूर्वाक्षत मंत्र (अर्थ सहित) आ बाल
लोकनि द्वारा स्मरणीय श्लोक, ई सभ देल गेल अछि। किएक तँ ई-सभ सभ अंकमे समान
अछि, ताहि द्वारे छियानबैयम अंकक अतिरिक्त्त विदेहक दोसर आर्काइव अंकमे ई नहि
देल गेल अछि।
96th issue of VIDEHA (15.12.2011) includes
Discovery of Mithila, Mithila Ratn and other common parts of e journal.
As these topics are common, in other issues these have not been
included.
विदेहक पुरान अंक डाउनलोड
करबाक लेल :-
१. इन्टरनेट एक्सप्लोररमे :- लिंक
पर ’सिंगल लेफ्ट क्लिक” करू आ कनेक काल पी.डी.एफ. फाइल खुजबाक बाट ताकू।
पी.डी.एफ. फाइल खुजलाक अनन्तर "फाइल, सेव ए कॉपी" कए पुरान अंक डाउनलोड
करू। वा लिंक पर "राइट क्लिक" आ "सेव टारगेट एज" क्लिक करू।
२. मोजिला इंजन जेना, फायरफॉक्स ३.० आ
फ्लॉक २.० मे :- लिंक पर "राइट क्लिक" आ "सेव लिंक एज" क्लिक करू।
३. ओपेरा हेतु :- लिंक पर "राइट क्लिक"
आ "सेव लिंक्ड कन्टेन्ट एज" क्लिक करू।
४. सफारी हेतु :- लिंक पर "राइट क्लिक" आ
"डाउनलोड लिंक्ड फाइल एज" क्लिक करू।
५. गूगल क्रोम हेतु:- लिंक पर "राइट
क्लिक" आ "सेव लिंक एज" क्लिक करू।
(c)2004-18.सर्वाधिकार लेखकाधीन आ जतए लेखकक नाम नहि अछि ततए संपादकाधीन। विदेह- प्रथम मैथिली पाक्षिक ई-पत्रिका ISSN 2229-547X VIDEHA सम्पादक: गजेन्द्र ठाकुर। सह-सम्पादक: उमेश मंडल। सहायक सम्पादक: राम विलास साहु, नन्द विलास राय, सन्दीप कुमार साफी आ मुन्नाजी (मनोज कुमार कर्ण)। सम्पादक- नाटक-रंगमंच-चलचित्र- बेचन ठाकुर। सम्पादक- सूचना-सम्पर्क-समाद- पूनम मंडल। सम्पादक- अनुवाद विभाग- विनीत उत्पल। रचनाकार अपन मौलिक आ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) editorial.staff.videha@gmail.com केँ मेल अटैचमेण्टक रूपमेँ .doc, .docx, .rtf वा .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ अपन स्कैन कएल गेल फोटो पठेताह, से आशा करैत छी। एतऽ प्रकाशित रचना सभक कॉपीराइट लेखक/संग्रहकर्त्ता लोकनिक लगमे रहतन्हि, मात्र एकर प्रथम प्रकाशनक/ प्रिंट-वेब आर्काइवक/ आर्काइवक अनुवादक आ आर्काइवक ई-प्रकाशन/ प्रिंट-प्रकाशनक अधिकार ऐ ई-पत्रिकाकेँ छैै, आ से हानि-लाभ रहित आधारपर छै आ तैँ ऐ लेल कोनो रॊयल्टीक/ पारिश्रमिकक प्रावधान नै छै। तेँ रॉयल्टीक/ पारिश्रमिकक इच्छुक विदेहसँ नै जुड़थि, से आग्रह।। रचनाक अंतमे टाइप रहय, जे ई रचना मौलिक अछि, आ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक ०१ आ १५ तिथिकेँ ई प्रकाशित कएल जाइत अछि। वि दे ह विदेह Videha বিদেহhttp://www.videha.co.in/ विदेह प्रथम मैथिली पाक्षिक ई पत्रिका Videha Ist Maithili Fortnightly e Magazine विदेह प्रथम मैथिली पाक्षिक ई पत्रिका नव अंक देखबाक लेल पृष्ठ सभकेँ रिफ्रेश कए देखू। Always refresh the pages for viewing new issue of VIDEHA.
(c) 2004-2018. सर्वाधिकार सुरक्षित। विदेहमे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ताक लगमे छन्हि।
(c) 2004-2018.सर्वाधिकार लेखकाधीन आ जतय लेखकक नाम नहि अछि ततय संपादकाधीन।
'विदेह' (पाक्षिक) संपादक- गजेन्द्र ठाकुर। एतय प्रकाशित रचना सभक कॉपीराइट लेखक/संग्रहकर्त्ता लोकनिक लगमे रहतन्हि, मात्र एकर प्रथम प्रकाशनक/आर्काइवक/अंग्रेजी-संस्कृत अनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) editorial.staff.videha@gmail.com केँ मेल अटैचमेण्टक रूपमेँ .doc, .docx, .rtf वा .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमती लक्ष्मी ठाकुर द्वारा मासक १ आ १५ तिथिकेँ ई प्रकाशित कएल जाइत अछि।
५ जुलाई २००४ केँhttp://gajendrathakur.blogspot.com/2004/07/bhalsarik-gachh.html “भालसरिक गाछ”- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब “भालसरिक गाछ” जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA


text:
Monday, April 9, 2012
शिवशंकर श्रीनिवास - पण्डित ओ हुनक पुत्र
नैनापुर गाममे एकटा पण्डित रहथि। नाम रहनि- बौआ चौधरी। नैनापुर टोलक विद्यालयक ओ प्रधान गुरुजी रहथि। सभ हुनका बड़का गुरुजी कहनि। बड़का गुरुजीक पण्डिताइक सोरहा ओहि समयमे देश-विदेशमे छल। ओहि समएक प्रसिद्ध युवा विद्वान् मे बेसी गोटे हुनके शिष्य रहथि। देश-विदेशक लोक हुनका लग शास्त्रक गप्प बूझऽ अबैत छलाह। किन्तु बड़का गुरुजी रहथि बड़ क्रोधी, से सभ जनैत छल। क्रोध छोड़ि हुनकामे सभ टा गुणे रहनि। किन्तु हुनक क्रोधक चर्चा सभ करए।
बड़का गुरुजीक एक मात्र संतानमे बेटा, नाम रहै धनंजय।
धनंजय बड़ तेजस्वी रहय। लोक कहै धनंजय अयाची मिश्रक बेटा शंकरक दोसर अवतार छी। धनंजय बारहे-तेरह वर्षक उम्रमे बड़का विद्वान् भऽ गेल। इलाकाक लोक कहऽ लगलै- जेहने गुणमन्त बाप तेहने बेटा। किन्तु धनंजय उदास रहैत छल कारण जे बाप कहिओ नीक भाखा नहि कहथिन। ई कोनो विषयमे कतबो अंक आनय, परीक्षामे प्रथम घोषित होअए, कठिनसँ कठिन शास्त्रार्थ जीति कऽ आबय आ सोचय जे एहि बेर बाबू अवश्य प्रसन्न भऽ किछु कहता, किन्तु बाबू ओहिना धीर-गंभीर, किछु नहि कहलथिन। धनंजय अपन पिताक मुखसँ नीक गप्प सुनबाक लेल वा कोनो वाहवाहीक शब्द सुनबाक लेल ओहिना तरसय जेना उपासल पानि लेल तरसैत अछि। ओना बड़का-बड़का विद्वान् प्रशंसा करथिन, कतेको प्रसिद्ध विद्वान् हृदएसँ लगबथिन किन्तु पिताक मुँहसँ प्रशंसा सुनबाक हेतु मन रकटले रहै।
अठारह वर्षक उम्रमे धनंजय न्याय शास्त्रक एहन पोथी लिखलक जे सर्वत्र चर्चामे आबि गेल।
धनंजय अपन पोथी पढ़बाक लेल पिताकेँ देलक, किन्तु ओ पढ़ि घुमा देलथिन, किन्तु किछु कहलथिन नहि।
एक दिन धनंजय साहस कऽ केँ पिताकेँ पुछलक- “बाबू, पोथी पढ़ि अहाँ किछु सम्मति नहि देलहुँ।”
“थोड़े आर परिश्रम करू।” कहि पिता गंभीर भऽ गेलथिन।
धनंजयकेँ पिताक गप्प बहुत अधलाह लगलै, ततबे नहि, मनमे घोर प्रतिक्रिया भेलै। सोचलक- “ई हमर शत्रु छथि, जावत जीता तावत हमर यश-प्रतिष्ठासँ जरैत रहताह, कहिओ प्रशंसा नहि करताह।” से सोचैत-सोचैत बुझू बताह भऽ गेल। मनेमन निर्णय कएलक जे आइ रातिमे जखन ओ भोजन कऽ आङनसँ बहरेता तँ खर्गसँ गरदनि काटि पड़ा जाएब। अन्हरिया छैके केओ ने देखत।
दिन बीतल, साँझ भेलै आ तकर बाद राति। बड़का गुरुजी भोजन कऽ रहल छलाह, आगूमे पत्नी अंजनी बैसलि छलथिन। आ इम्हर धनंजय खर्ग लऽ कऽ ठाढ़ छल जे भोजन कऽ कोनटा लग औताह कि काटि कऽ पड़ा जाएब।
अंजनी कहलथिन- “धनंजयक पोथीक सुनै छी बड़ चर्चा छै।”
“हूँ”- पत्नीक गप्पपर बड़का गुरुजी बजलाह।
“एकटा बात कहू, तमसायब तँ नहि।” अंजनी अपन क्रोधी पति बड़का गुरुजीकेँ पुछलनि।
“कहू ने”- गुरुजी पुछलथिन।
“पहिने कहू जे तामस नहि करब।”
“अच्छा नहि करब, पूछू।”
“अहाँ धनंजयपर तमसाय किएक रहै छियनि? ”
“तमसाय किएक रहबनि? ”
“अहाँ आइ तक हुनकर प्रशंसा कयलियनि? ” पत्नी गप्पपर बड़का गुरुजी बहुत हँसलाह आ कहलथिन- “अहाँ नहि बुझै छिऐ।”
“हम बुझै छिऐ, ओ अहाँकेँ नहि सोहाइ छथि।”
“के एहन अभागल होएत जकरा बेटा नहि सोहेतै? बेटे एकटा एहन होइ छै, जकरा लोक अपनासँ पैघ देखऽ चाहैए।”- गुरुजी बजलाह।
ताहिपर पत्नी पुछलथिन- “कहू तँ अहाँक बेटा केहन पण्डित छथि? ”
“बहुत पैघ पण्डित छथि। हमरासँ बहुत आगू बढ़ि गेलाह।” गुरुजी बहुत आनन्दमे अंजनीकेँ कहलनि।
ओहिना आनन्दसँ आनन्द लैत अंजनी पुछलथिन- “ओ पोथी जे लिखलनि से केहन छै? ”
“बहुत उत्तम, हम कएटा बात ओहि पोथीसँ जनलहुँ अछि, बूझू गदगद छी। धनंजय पुत्रे नहि, पुत्र रत्न थिकाह।”
“तखन हुनकर प्रशंसा किएक ने करै छियनि?”
पुनः पत्नीक गप्पपर भभा कऽ हँसैत गुरुजी कहलथिन- “बुझलहुँ, हम हुनकर बाप छियनि, प्रशंसा करबनि तँ घमण्ड भऽ जयतनि आ तखन विकास रुकि जयतनि।”
“सुनू, हम अहाँक स्त्री छी। अहाँ जहिया हमर काजक प्रशंसा करै छी तहिया हम आरो नीकसँ काज करै छी। आ जहिया कोनोपर बिगड़ै छी तकर बाद आरो काज गड़बड़ा जाइए, ताहिपर अहाँ ध्यान देलिऐ? ”
“हूँ...।” कहि पत्नीक गप्पपर गुरुजी गंभीर होइत पुछलनि- “अहाँ आइ ई सभ किए पुछैत छी? ”
“अहाँ धनंजयकेँ पोथी दैत कहलियनि जे आर परिश्रम करू, से हुनका नीक नहि लगलनि।
“अहाँ कोना बुझलहुँ? ”
“हम माय छिऐ, हम ओतबो नहि बुझबै। तखनसँ हुनक माथ ठीक नहि बुझाइए।”
“ओ ज्ञानी छथि, हुनका हमर बातक कतहु क्रोध होइन? ”
“तखन अहाँकेँ क्रोध किए होइए? अहूँ तँ ज्ञानी छी।”
“हँ, से...।” पत्नी गप्पकेँ स्वीकारैत गुरुजी सोचैत भोजन करऽ लगलाह। मने-मन सोचलनि अंजनी ठीक कहैत छथिन।
ओम्हर कोनटाक अन्हारमे ठाढ़ गप्प सुनैत धनंजयक हालत विचित्र भऽ गेलै- “ओ एहन महान पिताक हत्याक लेल ठाढ़ अछि? ओ वस्तुतः पण्डित नहि मूर्ख अछि।” सोचैत धनंजय कानऽ लागल।
भोजन समाप्त कऽ गुरुजी ओसारापर सँ उतरि अङना अएलाह आकि धनंजय पएरपर खसि कनैत कहलक- बाबू हम बिना विचार कएने अहाँक हत्या कऽ दैतहुँ। हम बताह छी। हम मूर्ख छी। पातकी छी।”
“नहि धनंजय, अहाँ हमर हत्या करऽ लेल छलहुँ से बात नुका सकै छलहुँ, किन्तु अहाँ सत्यकेँ नुकेलहुँ नहि। अहाँ सत्यकेँ समक्ष अनबामे डरेलहुँ नहि। अहाँ वस्तुतः पण्डित छी।”
“नहि बाबू। हम क्रोधमे रही। अहाँक हत्या करब सोचलहुँ, तकर प्रायश्चित? ”
“प्रायश्चित् भऽ गेल।”
“से कोना? ”
“सत्यक खुलासासँ। आँखिक नोरसँ।”
“किन्तु बाबू? ”
“बेटा धनंजय, आइ अहाँक प्रसङसँ हमहूँ किछु सिखलहुँ।”
“बाबू!”
“जावत क्रोध रहत तावत ज्ञान हँटल रहत। हम सभ दिन विद्या सिखलहुँ आ सिखौलहुँ किन्तु हमरामे क्रोधक स्वभाव रहबे कएल आ...। ”
“आ की बाबू? ”
“सभकेँ, जे काज करए ओकरा प्रोत्साहन दीऐ। आ कोनो बात केओ कहए वा नहि कहए, दुनू स्थितिमे सोची, से नहि कएने अहाँ सन ज्ञानी बापकेँ मारब सोचैत अछि। ”
Posted by Gajendra at 9:03 AM
Labels: शिवशंकर श्रीनिवास
Subscribe to: Post Comments (Atom)


text:
मैथिलीक बोली
डा० एम०जे०वारसी (मोहम्मद जहांगीर वारसी) वाशिंगटन विश्वविद्यालय मे भाषाविज्ञानक प्राध्यापक छथि। ओ मैथिल छथि। कुशेश्वरस्थान(दरभंगा)क निवासी थिकाह। अपन मूल शिक्षण-कार्यक अतिरिक्त ओ विश्वविद्यालयक किछु आनो प्रोजेक्ट सब पर काज क' रहल छथि, जे भारतीय भाषा सभक अध्ययन सं संबंधित अछि। हुनकर कैकटा लेख नेट पर सेहो उपलब्ध अछि। एखन हाल मे हमरा हुनकर एकटा मुद्रित टिप्पणी पढबाक अवसर भेटल। ई टिप्पणी मिथिला मे बाजल जाइ बला एक बोलीक अध्ययनक संबंध मे अछि। हुनकर विश्लेषण आ संकल्प हमरा नीक लागल।
डा० वारसी कहै छथि जे मिथिलाक कैक जिला मे रहनिहार अल्पसंख्यक मुस्लिम समुदाय एक एहन बोलीक प्रयोग करै छथि, जकर एखन धरि कोनो नाम नहि राखल गेल छै। एहि क्षेत्रक मूल भाषा आ संचारक मुख्य माध्यम मैथिली थिक। मुदा, एतुक्का मुस्लिम लोकनि जखन आपस मे एक दोसराक संग गप करै छथि तं मैथिली सं अलग एक बेनाम बोली बजै छथि, जकर वाक्य-संरचना मैथिली, उर्दू आ हिन्दी तीनू सं फराक अछि। एहि बोलीक अपन कोनो लिपि नहि छै आ ने लिखित साहित्य। तें एखन धरि भाषावैज्ञानिक लोकनिक ध्यान एहि दिस नहि गेलनि अछि।
डा० वारसीक नेनपन मिथिला मे बितलनि। ओ बाहर जा क' भाषाविज्ञानक उच्चतर अध्ययन केलनि। देश सं दूर रहि क' अपन क्षेत्रक बोली के भाषावैज्ञानिक अध्ययन करबाक खगता आ संकल्प हुनका भेलनि, ई बहुत नीक बात थिक। हमर समझ अछि जे मिथिला-क्षेत्रक बोली सभक व्यवस्थित अध्ययन सं हमर भाषा(मैथिली)क आयाम विस्तृत हएत, गरिमा बढत।
ठीक एही तरहें मैथिलीक एक आर बोली अछि जे दरभंगा-मधुबनीक पिछडा-अतिपिछडा समुदायक लोक सब आपसी संचार मे व्यवहार करै छथि। दरभंगा-मधुबनीक माछ बजार, तरकारी बजार मे अहां एहि बोली के विलक्षण ठाठ आ भंगिमा सं परिचित भ' सकै छी। एहि दुनू जिला मे तं देखल जाइए जे एके गाम मे जं दू टोल अछि तं एक टोलक लोक मैथिली भाषा बजै छथि जखन कि दोसर टोलक लोक ई बेनाम बोली। एकरो कोनो साहित्य नहि छै। मुदा, मैथिली साहित्य मे उपर्युक्त दुनू बोलीक घनेरो रोचक नमूना हमरा लोकनि कें भटैत अछि, उपन्यास मे, कथा मे आ नाटक मे। नाटककार महेन्द्र मलंगिया तं एहि दुनू बोलीक प्रयोग के मास्टर छथि--बोधक स्तर पर सेहो संवेदनाक स्तर पर सेहो। आरो अनेक लोक छथि। असल मे, ई आधुनिक मैथिली साहित्य के जमीन सं जुडल रहबाक आ सांस्कृतिक जागरूकता सेहो, उदाहरण थिक।
मुदा, बोलीक भाषावैज्ञानिक अध्ययन एहि सं सर्वथा फराक चीज थिक। एहि अध्ययन सं मिथिलाक कतेको अनछुअल समाजार्थिक रहस्य सभक उद्घाटन भ' सकैत अछि। एहि अध्ययनक बहुत आवश्यकता अछि। से बहुत जल्दी। कारण, संस्कृताइजेशन आ ग्लोबलाइजेशनक कारण ई बोली सब कालक गाल मे समाएल जा रहल अछि।
भाषाविज्ञानक युवा अध्येता लोकनि सं एहि दिस नजरि तकबाक अपेक्षा करै छी।


text:
ई शपथ ग्रहण समारोह पूरा 50 बरखक बाद बिहार क' दुबारा गौरवशाली क्षणक गवाह बना देलक। बिहार के इतिहास म' रामनाथ कोविंद राज्यपाल सँ सीधे राष्ट्रपति केर कुर्सी तक पहुँचै बला पहिल शख्स बनला। एहिसँ पहिने बिहार के राज्यपाल रही चुकल जाकिर हुसैन 1967 म' देशक तेसर राष्ट्रपति बनाओल गेल छलाह।
बरख 1957 सँ 1962 धरी जाकिर हुसैन बिहार के राज्यपाल रही चुकल छलाह। राष्ट्रपति बनबाक लेल 1962 म' ओ उपराष्ट्रपति के पद पर निर्वाचित भेल छलाह। एहि पद पर ओ पांच बरख धरी रहला। बाद म' कांग्रेस के उम्मीदवारक रूप म' हुनका13 मई 1967 क' राष्ट्रपति चुनल गेल छल। जाहि पर ओ 3 मई 1968 तक मृत्युपर्यंत बनल रहला।
उत्तर प्रदेश के रहै बला रामनाथ कोविंद के सेहो बिहार सँ बहुत पुरान कनेक्शन छल। ओहो राष्ट्रपति उम्मीदवार बनबाक दौरान बिहार के राज्यपाल छला। डा. राजेंद्र प्रसाद आओर जाकिर हुसैन के अलावा कुनू आओर राष्ट्रपति के बिहार सँ कुनू सीधा कनेक्शन नहि छल। आए 25 जुलाई के दिन एक बेर फेर सँ रामनाथ कोविंद के जरिए बिहार क' गौरवान्वित होएबाक मौका देलक।


text:
पटना। बहुत जल्द पटना क बाट पर महिला कए आटो रिक्शा चलबैत अहां देख सकैत छी। सरकारक प्रयास देर स सही मुदा रंग देखा रहल अछि। महिला कए स्वावलंबी आ आर्थिक रूप स मजबूत करबा लेल पुरुष वर्चस्व क एकटा आर क्षेत्र हुनका लेल खोलबाक तैयारी पूरा भ गेल अछि। बहुत शीघ्र राजधानी क सड़क पर महिला ड्राइवर आटो चलबैत भेट जेतीह । वेटनरी कालेज परिसर मे एक मई स शुरू भेल प्रशिक्षण शिविर मे पहिने त कोनो महिला शामिल नहि भेलीह, मुदा धीरे-धीरे जागृति आयल आ आब ओहि ठाम 10टा महिला आटो चलेबाक प्रशिक्षण ल रहल छथि । इ प्रशिक्षण सप्ताह मे तीन दिन बुध, शनि आ रवि कए देल जाइत अछि ।
बिहार स्टेट आटो रिक्शा चालक संघ आ पटना जिला आटो रिक्शा चालक संघ पहिल बेर बिहार मे एहि प्रकारक शिविर क आयोजन केलक अछि । यदि कोनो युवती बा महिला एहि मे शामिल हेबाक छथि त पटना जंक्शन पर स्थित प्री-पेड बूथ पर संपर्क क सकैत छथि । प्रशिक्षित महिला कए बैंक द्वारा आटो लोन सेहो तत्काल देल जाएत । प्रथम चरण मे महिला चालक पटना जंक्शन प्री-पेड आटो बूथ स रिजर्व आटो चलेतीह। महिला ऑटो पर पुरुष केवल परिवारक संग यात्रा क सकैत छथि । असगर पुरुष एहि पर यात्रा नहि क सकैत छथि, संगहि सांझ क बाद एकर परिचालन नहि होएत। पटनाक महिला यात्री लेल इ वरदान साबित होएत।
प्रशिक्षण मे शामिल महिला क उत्साह देखबा योग्य अछि। आटो रिक्शा चालक संघ क राजकुमार झाक कहब अछि जे मुफ्त मे इ प्रशिक्षण देल जा रहल अछि । आटो आ ईधन क इंतजाम चालक संघ केलक अछि। संगठन क महासचिव राजकुमार झा कहला जे एक मास प्रशिक्षण देलाक बाद हिनका सब कए लर्निग लाइसेंस लेल अधिकारी क समक्ष प्रस्तुत कैल जाएत, ताकि हिनका कमर्शियल लाइसेंस भेट सकए ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
पुलिस केर मुताविक, हरिपुरकला तिनकोनमा जेसीबी नहर म' कैल्हि 250 सँ बेसी जानवरक क्षत-विक्षत शव दहाकेँ पहुंच गेल। ग्रामीण सभ ऐहिक सूचना पुलिस प्रशासन क' देलनि। पुलिस प्रशासन तत्काल घटनास्थल पर पहुंच स्थिति के जायजा लेलनि। एहि बीच भारी संख्या म' नहर पर पहुंचल ग्रामीण आक्रोशित भ' खूब हंगामा केलनि।
आक्रोशित भीड़ पुलिसक एक वाहन क' नहर म' उलटा देलनि। ग्रामीण सभक कहब अछि कि कैल्हि दुपहर एकाएक जानवरक क्षत-विक्षत शव दहाकेँ नहर आएब गेल। अस्थिर - अस्थिर ई संख्या 500 सँ बेसी भ' गेल। घटनास्थल पर पहुंचल मधेपुरा के अनुमंडल पदाधिकारी संजय कुमार निराला कहलनि कि मृत जानवर सभक शव अररिया वा वीरनगर क्षेत्र सँ दहाकेँ ऐता पहुंचल।
संजय कुमार कहलनि कि ई जांचक विषय अछि कि आखिर एतेक जानवरक शव नहर म' किएक डालल गेल? संजय कुमार कहलनि कि क्षेत्र म' तनाव बनल अछि, मुदा स्थिति नियंत्रण म' अछि। आगा ओ कहलनि कि जानवरक सभ शव क' ग्रामीण सभक मदैद सँ जमीन म' गाएर देल जायत, जाहिक प्रक्रिया शुरू भ' गेल अछि। एहि मामला केर छानबीन काएल जे रहल अछि।


text:
देवप्रयाग
देवप्रयाग भारतक उत्तराखण्ड राज्यमे अवस्थित एक नगर आ प्रसिद्ध तीर्थस्थान छी ।[१][२] ई अलकनन्दा नदी तथा भागीरथी नदीक सङ्गम पर स्थित अछि । याह सङ्गम स्थलक बाद ई नदीके पहिल बेर गङ्गा नदीक नाम सँ जानल जाइत अछि । एतय श्री रघुनाथ जी के मन्दिर अछि, जतय हिन्दू तीर्थयात्री भारतक कोना कोना सँ दर्शन करै लेल आबैत अछि । देवप्रयाग अलकनन्दा आ भागीरथी नदिसभकके सङ्गम पर बैसल अछि । एतय सँ दुनू नदिसभके सम्मिलित धारा गङ्गा कहलाबैत अछि । ई टेहरीसँ १८ माइल दक्षिण-दक्षिण-पूर्व दिशामे स्थित अछि । प्राचीन हिन्दू मन्दिरक कारण ई तीर्थस्थानक विशेष महत्व अछि । सङ्गम पर होमएक कारण तीर्थराज प्रयागक स्वरूप एकर नामकरण भेल अछि ।
देवप्रयाग समुद्र सतहसँ १५०० फिटक उचाई पर अवस्थित अछि आ निकटवर्ती शहर ऋषिकेशसँ सड़क मार्गद्वारा ७० किमीक दूरी पर अछि । ई स्थान उत्तराखण्ड राज्यक पञ्च प्रयागमे सँ एक मानल जाइत अछि ।[३] एकर अलावा एकर बारेमे कहल जाइत अछि कि जब राजा भागीरथ गङ्गाक पृथ्वी पर आनैक लेल समर्थन बनौलक तहन ३३ करोड़ देवी-देवता सेहो गङ्गाक साथ स्वर्गसँ पृथ्वीलोक आएल छल । तब ओसभ अपन आवास देवप्रयागमे बनेनाए छल जे गङ्गाक जन्म भूमि छी । भागीरथी आ अलकनन्दाक सङ्गमक बाद याह ठामसँ पवित्र नदी गङ्गाक उद्भव होइत अछि । याह ठाम पहिल बेर ई नदी गङ्गाक नामसँ जानल जाइत अछि ।[४]
गढ़वाल क्षेत्रमे मान्यतानुसार भागिरथी नदीक सौस तथा अलकनन्दा नदी को बौह कहल जाइत अछि । ई स्थानक मुख्य आकर्षणमे सङ्गमक अलावा एक शिव मन्दिर तथा रघुनाथ मन्दिर छी जाहिमे रघुनाथ मन्दिर द्रविड शैलीमे निर्मित अछि । देवप्रयाग प्राकृतिक सम्पदासँ परिपूर्ण अछि । ई ठामक सौन्दर्य अद्वितीय अछि । निकटवर्ती डण्डा नागराज मन्दिर आ चन्द्रवदनी मन्दिर सेहो दर्शनीय अछि । देवप्रयागक सुदर्शन क्षेत्र सेहो कहल जाइत अछि । ई ठाम पर कव्वा नै देखल गेल अछि, जे की एक आश्चर्यक बात छी ।[४]
विषय सूचीसभ
प्रसिद्धि[सम्पादन करी]
मान्यतानुसार एतय देवशर्मा नामक एक तपस्वी कठोर तपस्या केनए छल, जकार नाम पर ई स्थानक नाम देवप्रयाग पड़ल । प्रयाग कोनो भी सङ्गमक कहल जाइत अछि ।[५] ई स्व.आचार्य श्री पं.चक्रधर जोशी नामक ज्योतिष्विद आ खगोलशास्त्रीक गृहस्थान छल, जे सन् १९४६ मे नक्षत्र प्रयोगशालाक स्थापना केनए छल ।
सन्दर्भ सामग्रीसभ[सम्पादन करी]
- ↑ Fast facts Devprayag Official website.
- ↑ Map of Pauri Garhwal district Pauri Garhwal District Official website.
- ↑ Devprayag Tehri Garhwal district, Official website.
- ↑ ४.० ४.१ देवप्रयाग: ३३ कोटि देवताओं का आवास
- ↑ देवप्रयाग टिहरी गढ़वाल जिला, आधिकारिक जालस्थल


text:
कटिहार। 11 जनवरी। कैल्ह मंगलवार दिन सदर अस्पताल मे बिहार चिकित्सा आर जन स्वास्थ्य कर्मचारी महासंघ केर कटिहार इकाई के महत्वपूर्ण बैसार भेल, जाहिक अध्यक्षता नागेन्द्र सहनी केलन्हि।
एहि बैसार मे मिहिर कुमार दास कहला कि विगत सात माह से वेतन केर भुगतान नहि भेल अछि। मजबूर भ' सभ के आंदोलन करे पैर रहल अछि। आगा ओ कहला कि16 से18 जनवरी तक माग के समर्थन मे सिविल सर्जन सभ पदाधिकारीगण कक्षक समक्ष नारेबाजी कायल जायत। 19 से 20 जनवरी तक काला बिल्ला लगाओल जायत। ऐहिक बाद घेराव कायल जायत। मांग पूरी नहि होयबाक स्थिति मे आंदोलन क' आर तेज कायल जायत।


text:
राजगीर। मुख्यमंत्री नीतीश कुमार आम्रपाली बायोटेक इंडिया प्रा.लिमिटेड क खाद्य प्रसंस्करण इकाई छबिलापुर (राजगीर) क उद्घाटन केलथि। एहि अवसर पर ओ कहला जे उद्योग क क्षेत्र मे बिहार तेजी स आगू बढि रहल अछि, मुदा किछु लोक कए बजबाक आदत अछि आ ओ बाजि रहल छथि। ओ पुराना राग क अलाप क रहल छथि। नीतीश कहला जे 2005 मे बिहार लग एकटा सुईयाक कारखाना नहि छल। विपक्ष पर निशाना साधैत कहला जे आब काज भ रहल अछि त देखबाक साहस नहि जुटा पाबि रहल छथि। उद्यमी लेल सिंगल विंडो सिस्टम बनाउल जा रहल अछि। बिहार शताब्दी समारोह मनेबाक दौरान जखन ओ मुम्बई गेलाह त ओहि ठामक उद्योगपति स भेंट मे पता चलल जे मुबई क चमड़ा उद्योग तिरहुत क उद्यमी सब चला रहल छथि।
मुख्यमंत्री कहला जे ओ बिहार लेल कोनो पैघ सपना नहि देखने छथि ओ मात्र इ सपना ल बिहार कए आगू बढा रहल छथि जे कोनो जिला क गाम स पटना क सफर छह घंटा मे पूरा भ जाए आ बिहार क उत्पादित वस्तु देश क हर राज्य क थाली मे देखबा लेल भेट जाए। हम दूनू लक्ष्य क करीब छी। किशनगंज जिला क किछु गाम मे सडक निर्माण पूरा भेला स हमर पहिल सपना पूरा भ जाएत। दोसर सपना सेहो पूरा हेबाक प्रक्रिया मे अछि।
मुख्यमंत्री आम्रपाली बायोटेक क खाद्य प्रसंस्करण प्लांट क भीतर प्रवेश क बनि रहल वस्तु सब कए देखलथि। एहि अवसर पर आम्रपाली समूह क अध्यक्ष सह प्रबंध निदेशक डा.अनिल कुमार कहला जे हुनकर बक्सर मे दोसर खाद्य प्रसंस्करण इकाई छह माह मे चालू भ जाएत।
maithili news, mithila news, bihar news, latest bihar news, latest mithila news, latest maithili news, maithili newspaper
राजगीर मे खाद्य प्रसंस्करण इकाई क उदघाटन
राजगीर। मुख्यमंत्री नीतीश कुमार आम्रपाली बायोटेक इंडिया प्रा.लिमिटेड क खाद्य प्रसंस्करण इकाई छबिलापुर (राजगीर) क उद्घाटन केलथि। एहि अवसर पर ओ कहला जे उद्योग क क्षेत्र मे बिहार तेजी स आगू बढि रहल अछि, मुदा किछु लोक कए बजबाक आदत अछि आ ओ बाजि रहल छथि। ओ पुराना राग क अलाप क रहल छथि। नीतीश कहला जे 2005 मे बिहार लग एकटा सुईयाक कारखाना नहि छल। विपक्ष पर निशाना साधैत कहला जे आब काज भ रहल अछि त देखबाक साहस नहि जुटा पाबि रहल छथि। उद्यमी लेल सिंगल विंडो सिस्टम बनाउल जा रहल अछि। बिहार शताब्दी समारोह मनेबाक दौरान जखन ओ मुम्बई गेलाह त ओहि ठामक उद्योगपति स भेंट मे पता चलल जे मुबई क चमड़ा उद्योग तिरहुत क उद्यमी सब चला रहल छथि।


text:
फेसबुक
फेसबुक (अङ्ग्रेजी: Facebook) एक मुक्त सामाजिक सञ्जाल आर सूक्ष्म-ब्लगिङ सेवा छी । फेसबुकमे करिब ५०,००,००,००० (पचास करोड) गोटे एकाउन्ट खोलिचुकल अछि ।
विषय सूचीसभ
इतिहास[सम्पादन करी]
सन् २००४ मे मार्क जुकरबर्ग हार्वर्ड विश्वविद्यालयमे होएत उनकर कलेज कोठामे सँगे रहैवाला सहपाठी साथीसभ, जे कम्प्युटर विज्ञानक विद्यार्थीसभ छल: एडवार्डो साभरिन, डस्टिन मोसकविट्ज, क्रिस ह्यूजेस आ एन्ड्रयु म्याककोलमक \ साथ फेसबुकक स्थापना केनए अछि । वेबसाइट सुरूमे हार्वर्ड विश्वविद्यालयक विद्यार्थीसभ बीचमे मात्र सीमित रहैतो बादमे बोस्टन क्षेत्रक आइवी लीग आ स्टैनफोर्ड विश्वविद्यालयमे सेहो फैलावाल गेल छल ।
कर्पोरेट मामिला[सम्पादन करी]
वेबसाइट[सम्पादन करी]
स्वागत[सम्पादन करी]
आलोचनासभ आ विवादसभ[सम्पादन करी]
प्रभाव[सम्पादन करी]
लोकप्रिय संस्कृति[सम्पादन करी]
फेसबुक मेसेज[सम्पादन करी]
बाह्य जडीसभ[सम्पादन करी]


text:
बसे पहिने नेपालमे किर्सी पेसामे संलगन भेलहा जाइतके रुपमे परिचित “थौर” सब्दबाटे थारू थर भ्याल्छइ । थौरके मतलब मैदान भाग बुझाहाबे छइ, मैदान भागमे रहेकेबला कारनसे थारू कहिते आबे छइ ।
नेपालके इतिहासमे थारू जाइतसबके छुटे पहिचान छइ। जहिनङ भेसभुसा, साँस्किर्तिक, कला, धर्म, रितिरिवाजसब छइ। खाँ थारू, चौधरी, राउत, माझी, बसार, धमी, गच्छदार, सरदार, मण्डल, राना, भगत, थन्दार, फनैत, तब्दार, मोदी, खवास, हलदलिया, विस्वास, थनैत सिंह थर भेलहा सब थारूमे परै छइ। थारू समुदायमे सिक्षित लोकसब कमे छइ या खेतीपातीमे बेसी ध्यान देलाके कारण यी जाइतके पहिचान या विकास नइभेलहाके कारण चिए।
थारू समुदाय तराइके सबसे बरका एकल जाइत समुदायके रूपमे देखल जाइछेइ या नेपालमे चाइर नमरमे आबेछइ । हमर पूर्वजसबके कहबी अनुसार थारूसब सबसे पहिने भारतसे कपिल्वस्तु हेइत नेपालमे मेची से महाकाली तक रहिते आबे छइ । रामानन्द पर्साद सिँह अपन लेखमे लेखने छइ । थारूसब विसेस् कइर्के किर्सी पेसामे आधारित भेलाके कारण दोसर पेसामे अपन पहिचान या परिचय बनाबेले नइ सक्नेछइ । यहाँ कर्म्मे कतै थारूसब अपन ठाम्से सइरके दोसर ठाम्मे जायाके अपन थर परिवर्तन कइरके रहल छइ।


text:
Friday, August 10, 2012
मनोज कुमार मंडल घासवाली
मनोज कुमार मंडल
घासवाली
गामक चौबटियापर किछु दर-दोकान रहने सभ दिन साँझ-भोर बड़ भीड़ रहैत छल। गाम नम्हर रहने पंचायत छल। अड़ोस-पड़ोसक गाममे ऐ ढंगक दर-दोकान नै रहलाक कारण ओहो गामक लोक सभ अही चौबटियापर अबैत। लोक सभ चौबटियापर आबि साँझ-भाेर चाह-पान सेहो करैत आ अपन जरूरतिक साैदा सेहो कीनि-बेसाहि कऽ घर लऽ जाइत। चौबटिया गामक बीच रहबाक कारण किछु बेसिये भीड़-भार रहैत छल। छोट-पैघ गिरहस्थ आ ठर-ठिकेदार आबि जन-मजदूर अढ़बैत छल। भीड़ भेने लोक सभ चाह-पानक दोकानपर चाहो-पान करैत आ रंग-बिरंगक गप-सप सेहो। गप-सपसँ बुझाइत जेना ई चौबटिया गामक राजनीतिक अड्डा रहए। दुपहरियाकेँ चौबटिया खाली रहैत छल। लोक अपन-अपन काम-काजमे रहैत छलाह। दोकानदारो सभ अपन-अपन दोकान बन्न कऽ घर खाइले चलि जाइत छल। गामक किछु निठल्लो सभ दुपहरियामे ताश भँजैत रहैत छल।
एक दिन साँझू पहर चौबटियापर बैसल रही। हमरा बगलमे किछु लोक सेहो बैसल छलाह। चौबटियापर तरकारी बेचैवाली सभ आबि अपन-अपन दोकानक बोरा बिछा-बिछा लगा रहल छलीह। चौबटियापर एकटा दुचारी घर रहए जे सदिखन खालिये रहैत छल। किछु गाजा पियाक सभ बैस गाजा पी रहल छलै। तखने गामक पुबरिया टोलसँ झुण्डक-झुण्डा बकरी निकलि रहल, चरैले जा रहल छल। बकरीक झुण्ड खूब नमहर छल। हमरा लागल तीसो-चालीसक ई झुण्ड अछि। हमरा बगलमे ओइ टोलक एक गोटे बैसल छलाह। हम हुनका पुछलियनि- “ई सभटा बकरी अहीं टोलक छी?”
ओ कहला- “ई सभ बकरी तँ एक्के गोटाक छी।”
सुनि हमरा बड़ आश्चर्य भेल। हमर जिज्ञासा कने आर बढ़ल। हम फेर पुछलियनि- “किनक ई सभ बकरी छी?”
कहलनि- “दीपवालीक।”
हम छगुन्तामे पड़ि गेल रही। संगे खुश सेहो भेल रही। सभसँ पहिने तँ हमरा भेल जे एतेक बकरी एक गोटा सम्हारैत केना अछि। आ फेर भेल जे जखनि ओ चरबए लेल जाइ अछि तँ केना बुझैत अछि जे कोन हमर छी आ कोन दोसराक।
दीपवालीक घर हमरा घरसँ कनिये दूर हटि कऽ छल। दू जाति हेबाक कारणे दू टोल छल। गाममे बहुतो जाति रहए परंतु सभ जातिक घर कने अलग-अलग रहए। जातिक नाओंपर टोलक नाओं पड़ल अछि। हम दीपवालीसँ परिचित रही। दीपवाली बुधनाक कनियाँ छथि। बुधना देखबामे रोगाहे जकाँ छथि। समए-समैपर दरभंगा गिलास फैक्ट्रीमे मास-दू मास कमा कऽ किछु उपार्जन कऽ लैत छथि। जाधरि बुधना गामे रहैत साइकिलपर झंझारपुरसँ तरकारी अनैत, बाँकी समए सदिखन ताश भँजैत। चाह-पान, भाँग-गाँजा सभ किछु बुधनाक अमल।
दीपवाली बड़ नमगर-छड़गर छथि। देखबामे एकदम गोर। बड़ कमासुत। नाउएँटा लऽ दीपवाली मौगी छलीह परन्तु मर्दे जकाँ हरिदम खटैत छलीह। दूटा बेटा आर एकटा बेटी छन्हि। बेटीक बिआह भऽ गेल छन्हि। बेटी विधवा भऽ गेल छन्हि जइसँ एकटा नातिक जिम्मेवारी दीपेवालीपर छन्हि। बड़का बेटा थोड़-बहुत पढ़ि माइक सहयोग करए लागल। छोटका बेटा पढ़ैत छल। एतेकटा बकरीक झुण्ड दीपवालीक मेहनतिक फल छल। भरि दुपहरिया अंगने-अंगने घूमि तरकारी बेचैत छलीह, साँझू पहरकेँ चौबटियापर बैस तरकारी बेचैत छलीह। दीपवाली बड़ मधुभाषी आ मिलनसार छथि से सभ जनैत।
एक दिन बुधना तरकारी लऽ कऽ अबैत छलाह। बाटपर एकटा मोटरगाड़ीबला पाछूसँ ठोकर मारि देलकनि। जइसँ बुधना मरि गेल। हटियाक दिन रहने हमरो गामक बहुतो लोक झंझारपुर गेल छलाह। ई कथा सौंसे गाम मटिया तेल जकाँ पसरि गेल। सुनैत देरी भरि गामक लोक चौबटियापर जमा भऽ गेल। दीपवालीक घर चौबटियासँ सटले पुबरिया टोलमे छल। के बच्चा, के बूढ़, सभ साइकिल मोटर साइकिलसँ झंझारपुर दिस दौड़ पड़ल जेतए बुधनाक लाश छल। हम गुड़ घावक पीड़ासँ व्यायकुल रही, ई बात सुनि कहुना कऽ चौबटियापर गेल रही। किछुए कालक बाद हमर धियान दीपवाली आ हुनकर दुनू बेटापर पड़ल। हमरा आइ धरि मोन अछि, दीपवालीक खूलल-खूलल केश, लत्ता-कपड़ाक कोनो ठेकान नै। बताहि जकाँ जोर-जोरसँ कनैत छलीह- “डकूबा हौ, डकूबा! आब हमर जिनगी केना कटतै हौ डकूबा! आब ई दुनू बेटा केकरा बाबू कहते हौ डकूबा!”
हुनकर दुनू बेटा सेहो भोकासि पाड़ि-पाड़ि कनैत छल। ई दृश्य देखि हमरा आँखिमे नोर आबि गेल। गामक दाइ-माइ दीपवालीकेँ सम्हारैत आ कनबो करैत। किछुए कालक बाद बुधनाक लाश लग पुलिस आएल। लाश उठा पोस्टमार्टमक लेल लऽ गेल। गामक लोक सभ रंग-बिरंगक बात करए लगल। सबहक बात बुधनासँ शुरू होइत छल। मुन्हाइर साँझकेँ एम्बु्लेंसपर बुधनाक लाश गाम आएल रहए। एक बेर फेर भरि गाममे हल-चल भऽ गेल। दीपवाली आर दुनू बेटा लाशपर गिर जोर-जोरसँ कनैत छलीह। गामक बूढ़-बुढ़ानुस सभ कहलनि- “ऐ लाशकेँ जल्दी़ संस्कार कऽ देल जाए। ई कोनो खुशनामा नै छी। ई हाक-डाकबला लाश छी।”
कोनो तरहेँ संस्कार भऽ गेल।
आब दीपवाली बेसाहारा भऽ गेलीह। दूटा बेटा आ एकटा नातिक जिम्मेवारी हुनका ऊपर। दीपवाली आब तरकारी बेचनाइ बन्न कऽ देलनि। केना नै बन्न करैत। झंझारपुरसँ तरकारी के आनत? बकरीये टा आब हुनक जीविकाक साधन रहि गेल रहनि। कहाबी अछि जे दुख जखनि अबैत अछि तँ चारू दिससँ अबैत अछि।
बुधनाक मरब सालो नै लागल रहै, बरसातक समए रहए, एकटा बेमारी आएल। हुनकर सभ बकरी एका-एकी सभटा मरि गेल। दीपवाली फेरसँ दुखमे डूमि गेलीह। आब हुनका कोनो सहारा नै बचल। पन्द्रह दिन धरि दीपवाली किछु नै बाजए। फेर दीपवाली हिम्मत नै हारलनि। एक दिन हम सांत्वनाक खियालसँ कहलियनि- “की हाल अछि?”
ओ कहलनि- “बौआ, विधनाक एहने मोन छन्हि् तँ हम की केओ की करत? आब हम सभ माटिमे मिलि गेलौं किंतु अहाँ सबहक माए-बापक असीरवादसँ हम हारि मानएवाली नै छी। जाबे जिअब मेहनत कऽ बाल-बच्चाकेँ देखब। मरला ऊपर जानथि विधना।”
दीपवालीकेँ आब मेहनति छोड़ि कोनो सहारा नै बँचल। ओ छथि बड़ मेहनती। ओना बुधना दीपवालीक साेहाग छल किंतु दीपवालीक कमाइपर घरक सबहक ठेसी छलनि। दस धूर जमीनसँ पाँच कट्ठा भेल रहै जे दीपवालीक खून-पसेनाक फल छी।
दीपवाली एक गोटासँ गाए, तेहाइपर, पोसिया लेलनि। नाति अपन गाम चलि गेल। दीपवाली आब भरि दिन गाएमे लागल रहैत छलीह। समए बीतल। छोटका बेटाकेँ कोनो तरहेँ दरभंगा पढ़ैले पठौलनि। दीपवालीक उमर सेहो नीचाँ मुहेँ भेल जा रहल छल। गाए पोसबामे एना लगल रहैत छलीह जे घासक पथिया सदिखन हुनका माथेपर रहैत छल। बड़का बेटा आब नम्हर भेल, घर-गिरहस्तीक कार्य करए लगल। गाए पोसलासँ एकटा बड़द भऽ गेल। जइसँ बड़का बेटा खेती करए लागल। दुख तँ दीपवालीकेँ बड़ भेलै किंतु दीपवालीक मेहनतिक कारण एकबेर फेर हुनकर घर-परिवार चलए लगल। भरि गामक लोक हुनका घासवाली कहए लगलनि। आइ हुनका दस थान गाए छन्हि। ओ घास आनैमे एना लगल रहैत छलीह जे भरि दिन बाधेमे रहैत छलीह। बाधसँ एलापर खेनाइ बनाबथि आ माल-जालक निमेरा सेहो करथि।
एक दिन बड़का बेटाकेँ कहलीह- “बौआ, हमरा खेतसँ एबामे देरी भऽ जाइए, तोरा भूख लागि जाइत हेतह ने?”
बेटा कहलकनि- “माए, भूख तँ अवश्ये लागि जाइए परन्तु तूहीं की करबीही, से नै तँ हमरा खेनाइ बनेनाइ सिखा दे।”
माए बाजलि- “जरूर बौआ, लूरि कोनो खराप नै होइ छै। हम बाप-जनम कहियो घास नै छिलने रही मुदा आइ दस थान गाए घासेपर रखने छी।”
ऐ तरहेँ समए बितैत गेल। दीपवाली संघर्ष करैत रहलीह।
एक दिन हम भोरे-भोर चौबटियापर गेल रही। चाहक दोकानपर िकयो बजलाह जे दीपवालीक बेटा प्रोफेसर भऽ गेलै। पेपरमे आएल छै। हमरा बड़ खुशी भेल। हम हुनकर पूरा जिनगीकेँ मोन पाड़ए लगल रही। दीपवालीपर घनेरो दुख आएल परन्तु कखनो हुनक मनोबल मलीन नै भेल। ओ दुखसँ संघर्ष कऽ समाजकेँ एकटा प्रोफेसर देलखिन, ऐसँ खुशी अओर की?
छोटका बेटा काओलेज ज्वाैइन कऽ लेलन्हि। पहिल तनखाह उठा माएसँ मिलबा लेल गाम एलाह। माए कहलखिन- “बेटा, हमरा बड़ खुशी अछि किंतु ई दिन आनबामे तोहर भैयाक योगदान छह। तूँ छोटेटा छेलह तखन बाप मरि गेलह। तोरा पढ़ेबा-लिखेबामे तोहर भैया हरिदम मदति केलकह। ई धियान रखियह।”
कहैत दीपवालीक आँखिसँ खुशीक नोर टपकल आ तखनि दोसर दिस टगि गेल।
Posted by Gajendra at 12:32 PM
Labels: मनोज कुमार मंडल
Subscribe to: Post Comments (Atom)


text:
जनार्दन शर्मा
जनमुक्ति सेना नेपालक चार डेपुटी कमाण्डरमध्ये एक जनार्दन शर्मा प्रभाकर सभासद् आर माओवादीक केन्द्रीय सदस्य सेहो छी। २०४८ सालम जनमोर्चा नेपालक तर्फसँ सांसद उठल जनार्दन संविधानसभामा रुकुमक सोही २ नं क्षेत्र सं संविधान सभामा विजयी भेल अछि। माओवादीको कुशल संगठन आर जनताले पार्टी प्रति विश्वास नै अपन विजयक कारण रहल शर्माको भनाई अछि। २००८ मे संविधानसभाके चुनावमे ओ ३०,२७० भोटसँ निर्वाचित कएल गेल छल । [२]
सन्दर्भ सामग्रीसभ[सम्पादन करी]
- ↑ "पूर्व मन्त्रीज्यूहरू", peace.gov.np, शान्ति तथा पुनर्निर्माण मन्त्रालय, अभिगमन तिथि २०७० पुस १२।
- ↑ Election Commission of Nepal


text:
छात्रा नालंदा के रहिवासी छथि। ई एडमिट कार्ड सोशल मीडिया पर खूब वायरल भ' रहल अछि। आब ई छात्रा एहि एडमिट कार्ड केर आधार पर कोना परीक्षा देती, बड़का सवाल अछि? एहीसे आयोग केर कर्मचारी सभक कार्यशैली पर सेहो सवाल उठे लागक अछि। आखिर छात्रा केर फोटो गायब करि एक चर्चित अभिनेत्री केर टॉपलेस फोटो कोना लगाओल गेल ?
बिहार कर्मचारी चयन आयोग केर गलती से छात्रा के बहुत बदनामी भ' रहल छैन्ह। सोशल मीडिया पर कार्ड वायरल होयबाक बाद एहिके बहुत बेसी शेयर कायल जे रहल अछि। लोग लगातार एक दोसर क' मैसेज के जरिया ई फोटो भेज रहल अछि। कर्मचारी आयोग केर एक गलती से छात्रा के भविष्य आर हुनकर परीक्षा देवा पर सवालिया निशान ठाढ़ भ' गेल अछि।
बिहार कर्मचारी चयन आयोग 06060114 / 2014 जारी केना छल। ऐहिक बाद छात्रा एहि प्रथम इंटर स्तरीय संयुक्त प्रारंभिक प्रतियोगिता परीक्षा- 2014 के लेल आवेदन केलन्हि। जिनकर नाम एक चर्चित अभिनेत्री के नाम पर छलैन्ह। ओनाकी, नाम से टाइटल नहि मिल रहल अछि।
छात्रा पिछड़ा वर्ग के छथि। छात्रा के परीक्षा केंद्र श्री हरखेन कुमार जैन ज्ञान स्थली हाइस्कूल, आरा अछि। ई एडमिट कार्ड कैको व्हाट्सएप ग्रुप से ल'के फेसबुक तक वायरल भ' चुकल अछि। ऐम्हर, वरीय अधिवक्ता अमरेंद्र कुमार सिंह केर कहब अछि कि छात्रा के भविष्य संग ई बहुत बड़का खिलवाड़ अछि। एहि प्रकरण मे एडमिट कार्ड जारी करनिहार आयोग के अधिकारी पर मानहानि व क्षति पहुंचेबाक मामला बौन रहल अछि।


text:
एकटा समय छल जखन देश क चीनी उत्पादन क 40 फीसदी चीनी तिरहुत आ बेतिया स अबैत छल, आब इ मुश्किल स 4 फीसदी रहि गेल अछि। आजादी स पहिने एहि इलाका मे 33टा चीनी मिल छल, आब 28टा रहि गेल अछि, जाहि मे स महज 12टा चालू अछि। चालू मिल मे स 10टा निजी प्रबंधन मे चलि रहल अछि। बगहा आ मोतिहारी क स्थिति जर्ज़र भ चुकल अछि, ओतहि सकरी क अस्तित्व मिटा गेल। रैयाम चीनी मिल अपन दुर्दशा पर कानि रहल अछि त सबस पुरान लोहट चीनी मिल अपन उद्धारक क बाट ताकि रहल अछि। नील क खेत मे कुसियार (ईख) क आगमन स जे चीनी उद्योग क नींव पडल छल ओ चीनी मिल क बंद भेला क संगहि कुसियार क खेत पर आइ गहूंम कब्जा भ चुकल अछि। इसमाद लेल पत्रकार नीलू कुमारी आ सुनील कुमार झाक चीनी उद्योग क इतिहास आ वर्तमान पर कईटा जिज्ञासा कए शांत करैत एहि शोधपरक आलेख मे बिहारक हरित क्रांति क रास्ता तकबाक सेहो प्रयास कैल गेल अछि। प्रस्तुत अछि हिनक विस्तृत शोधक किछु अंश आलेख क रूप मे । – समदिया
शर्करा स चीनी तक – चीनी क प्रयोग भारत मे कहिया स भ रहल अछि इ त ज्ञात नहि अछि मुदा अथर्ववेद आ रामायण मे एक स बेसी बेर एकर प्रयोग (चीनी शब्द संस्कृत क शर्करा, आओर प्राकृत क सक्कर शब्द स उत्पत्ति भेल अछि ) भेल अछि। एहन मे कहल जा सकैत अछि जे चीनी भारत मे करीब 3 हजार वर्ष पुरान अछि। मनु, चरक आओर सूश्रुत संहिता मे सेहो एकर उल्लेख दवाई क रूप मे कैल गेल अछि। मैगस्थनीज आ चाणक्य क अर्थशास्त्र (321 स 296 ईपू) मे सेहो एकर उल्लेख अछि। एकटा चीनी एनस्कालोपिडिया मे इ रिकॉर्ड अछि जे सम्राट ताई सुंग (627 स 650 ईपू ) क शासनकाल क दौरान चीनी सरकार चीनी छात्र क एकटा दल कए वैशाली पठेने छलाह ताकि ओ ईख आओर गुर स चीनी क विनिर्माण क खेती क विधि क अध्यन क सकथि। ओहि समय भारत क पूर्वी हिस्सा चीनी उत्पादन मे महारथ हासिल क चुकल छल। एहि ठाम स चीनी विदेश मे सेहो निर्यात होइत छल। 1453 मे इंडोनेशिया पर तुर्क शासन क बाद इ निर्यात प्रभावित भेल किया त तुर्क शासक एहि पर अतिरिक्त कर क बोझ बढा देलथि । एहि स इ कारोबार घाटा क सौदा भ गेल। धीरे धीरे इ कारोबार दम तोड देलक। ओना विदेश मे भारतीय चीनी क मांग पहिने स बढैत गेल।
नील स ईख तक क यात्रा – 1792 मे ईस्ट इंडिया कम्पनी विदेश मे उठि रहल भारतीय चीनी क माँग कए देखैत अपन एकटा प्रतिनिधि मंडल भारत पठेलक। चीनी उत्पादन क संभावना क पता लगेबा लेल लुटियन जे पीटरसन क नेतृत्व मे भारत आयल प्रतिनिधिमंडल अपन रिपोर्ट मे कहलक जे बंगाल प्रसिडेंसी क तिरहुत आ चंपारण क ईलाका मे ईख लेल नहि केवल जमीन उपयुक्त अछि, बल्कि एहि ठाम सस्ता मजदूर आ परिवहन क सुविधा सेहो मौजूद अछि। तखन एहि ईलाका में पैघ पैमाना पर नील क खेती होइत छल, मुदा नील मे मुनाफा कम होइत जा रहल छल। एहन मे इ रिपोर्ट देख ईलाका क किसान सेहो ईख क खेती कए अपनेबा लेल चट द तैयार भ गेलथि। दोसर दिस, ईख क पैदावार क संगहि 1820 मे चंपारण क्षेत्र क बराह स्टेट मे चीनी क पहिल शोधक मिल स्थापित कैल गेल। एहि स पूर्व चीनी क उत्पादन मशीन क बदला मे हाथ स होइत छल। मिस्टर स्टीवर्ट क अगुवाई मे 300 टन क्षमता एहि कारखाना मे ईख रस स आठ फीसदी तक चीनी निकालल जाइत छल। एहि मिल स उत्पादित चीनी तिरहुत ईलाका क लोक कए देखबा लेल तक नहि भेटैत छल। सबटा चीनी बाहर निर्यात होइत छल। 1877 अबैत अबैत पश्चिमी तिरहुत क भिखनपुरा में 5 हजार हैक्टेयर स नील क खेती सिमटी कए 1500 हैक्टेयर मे रहि गेल आओर 2 हजार हैक्टेयर मे ईख क खेती शुरू भ गेल। 1903 अबैत अबैत ईख तिरहुत स नील कए हमेशा क लेल विदा क देलक।
आधुनिक चीनी मिल क आगमन- तिरहुत क र्ईलाका परिस्कृत चीनी क स्वाद 19वीं शताब्दी मे चखलक, जखन एहि ठाम चीनी उद्योग क विकास प्रारंभ भेल। 1903 स तिरहुत मे आधुनिक चीनी मिल क आगमन शुरू भेल। 1914 तक चंपारण क लौरिया समेत दरभंगा जिला क लोहट आओर रैयाम चीनी मिल स उत्पादन शुरू भ गेल। 1918 मे न्यू सीवान आ 1920 मे समस्तीपुर चीनी मिल शुरू भ गेल। एहि प्रकार क्षेत्र मे चीनी उत्पादन क कईटा पैघ ईकाई स्थापित भ गेल। लोहट देशक सबस पैघ मिलक संग संग एकमात्र एहन मिल छल जेकरा माल ढुलाई लेल अपन रेल छल। एकर बावजूद सरकार क उपेक्षा क कारण एकर तेजी स विकास नहि भ सकल। प्रथम विश्व युद्ध क समय एकर किछु प्रगति अवश्य भेल, मुदा विदेशी प्रतियोगी क आगू भारतीय मिल नहि टिकी सकल। 1929 तक भारत मे इ कारोबार संकटग्रस्त भ गेल आओर देश मे चीनी मील क संख्या घटि कए केवल 32 रहि गेल, जाहि मे पांचटा तिरहुत क्षेत्र मे छल।
संरक्षण क उठेलक फायदा – तिरहुत चीनी उद्योग क इ अवस्था नहि भेल रहिते अगर 1920 क चीनी जाँच समिति एकर संरक्षण क सिफारिश क देने रहिते। ओना 12 साल बाद सम्राजीय कृषि गवेषणा परिषद् ईख उत्पादक क हित क रक्षा लेल चीनी उद्योग कए संरक्षण देबा क सिफारिश केलक। फलतः 1932 मे पहिल बेर 7 साल लेल एहि उद्योग कए संरक्षण प्रदान कैल गेल। जाहि मे चीनी पर आयात शुल्क बढा देल गेल संगहि चीनी मिल लेल आयात कैल गेल यंत्र पर सेहो आयात शुल्क कम क देल गेल। तिरहुत एहि मौका कए भरपूर फायदा उठेलक आओर एहि ठाम कईआ नव मिल स्थापित भेल। जाहि तीव्रता स एहि ठाम एहि उद्योग क विकास भेल ओ संरक्षण क सार्थकता कए सिद्ध करैत अछि। चार वर्ष क भीतर चीनी मील क संख्या 7 स बढि कए 17 भ गेल। चीनी क उत्पादन 6 गुना बढि गेल, आयात कैल गेल यंत्र क मूल्य 8 गुना बढ़ल। संरक्षण प्रदान करबा स 6 वर्ष क भीतर चीनी आयात मे साढ़े आठ करोड़ टका क कमी भ गेल आओर केवल 25 लाख टका चीनी क आयत भारत मे कैल गेल। चीनी कंपनीक फायदा सेहो मोट होइत गेल आ लाभांश जे 1923 आओर 31 क बीच औसतन 11.2% छल से बढि कए 1932 मे 19.5% भ गेल आओर 1934 मे 17.2% रहल। मुनाफा क अंदाजा एहि स लगाउल जा सकैत अछि जे लोहट चीनी मिल क लाभांश स सकरी में एकटा छोट चीनी मिलक स्थापना क देल गेल।
चीनी मामला मे आत्म निर्भर – 1937 मे चीनी प्रशुल्क बोर्ड सेहो चीनी उद्योग कए दू साल आओर संरक्षण देबा क सिफारिश केलक। बोर्ड क सिफारिश मंजूर भेला क बाद तिरहुत मे चीनी क बढैत उत्पादकता स 1938 -39 मे भारत नहि केवल चीनी क मामला मे आत्मनिर्भर भ गेल, अपितु अतिरिक्त उत्पादन सेहो करै लागल छल। उद्योग कए देल गेल संरक्षण एकर प्रमुख कारण रहल। दोसर कारण इ सेहो छल जे दोसर विश्व युद्ध क कारण कच्चा माल आ यंत्र क लागत अत्यंत कम भ गेल छल जे एहि उद्योग क प्रसार मे सहायक सिद्ध भेल। मुदा 1937 मे विश्व क 21 प्रमुख चीनी उत्पादक देश मे भेल एकटा अंतरराष्ट्रीय समझौता स तिरहुत क चीनी कारोबार क लाभ प्रभावित भेल। एहि समझौता मे निर्यात क कोटा तय क देल गेल आ वर्मा कए छोडि कए समुद्र क रास्ता अन्य कोनो देश मे चीनी क निर्यात करबा लेल भारत पर 5 साल लेल रोक लगा देल गेल। एहि समझौता क कारण स 1942 तक बिहार सहित पूरा भारत मे अति उत्पादकता क समस्या पैदा भ गेल। एहि स कईटा चीनी मिल निष्क्रिय भ गेल।
आधिपत्य लेल बढल तनाव – चीनी क अधिकता स उत्पन्न परिस्थिति क सामना करबा लेल चीनी उत्पादक सब चीनी संघ क स्थापना केलथि, ताकि चीनी क मूल्य क ह़ास कए रोकल जा सकए। इ संघ अपन सदस्य कारखाना द्वारा चीनी क बिक्री कए सुनिश्चित करै लागल।
1966-67 तक बिहार क निजी मिल मालिक चीनी कंपनी पर अपन कब्जा जमा लेलथि। ओ सब एहन नीति अपना लेलथि ताकि चीनी पर स सरकार क नियत्रण पूर्ण रूप स खत्म भ सकए। एहि कारण चीनी मील पर मालिक आ सरकार क बीच टकराव बढैत गेल। दोसर दिस वाम धारा सेहो मजदूर हित पर लामबंद होइत गेल आ सरकार क संग ढार भ गेल। 1972 मे केंद्र सरकार द्वारा चीनी उद्योग जाँच समिति क स्थापना कैल गेल। चीनी उद्योग क स्थिति आ समस्या क जांच क इ समिति 1972 क आखिरी सप्ताह मे सरकार कए अपन रिपोर्ट सौंप देलक। समिति सरकार कए चीनी कारखाना क अधिग्रहण करबाक सुझाव देलक। एहि बीच आपातकाल मे वाम दलक समर्थन हासिल करबा लेल सरकार कए पैघ पैमाना पर कोयला आ चीनी कारोबार पर कब्जा करबाक दबाव पडल। फलस्वरूप 1977 स 85 क बीच असगर बिहार सरकार 15टा स बेसी चीनी मिल क अधिग्रहण केलक। एहि मे समस्तीपुर (समस्तीपुर शुगर सेन्ट्रल शुगर लिमिटेड ), रैयाम ( तिरहुत कोपरेटिव शुगर कंपनी लिमिटेड ), गोरौल( शीतल शुगर वर्क्स लिमिटेड), सिवान ( एस.के.जी. शुगर लिमिटेड), गुरारू ( गुरारू चीनी मिल), न्यू सिवान ( न्यू सिवान शुगर एंड गुर रिफ़ाइनिग कम्पनी), लोहट ( दरभंगा शुगर कंपनी लिमिटेड), बिहटा ( साउथ बिहार शुगर मिल लिमिटेड), सुगौली( सुगौली शुगर वर्क्स लिमिटेड), हथुआ ( एस.के.जी. शुगर लिमिटेड), लौरिया ( एस.के.जी. शुगर लिमिटेड), मोतीपुर ( मोतीपुर शुगर फेक्टरी ), सकरी ( दरभंगा शुगर कंपनी लिमिटेड), बनमनखी ( पूर्णिया कोपरेटिव शुगर फेक्टरी लिमिटेड) आओर वारिसलीगंज (वारिसलीगंज कोपरेटिव शुगर मिल लिमिटेड)क अधिग्रहण कैल गेल। जखन कि विवेक राज क हरिनगर चीनी मिल, केके बजौदिया क गोपालगंज चीनी मिल, मलिक महमूद अलीक सासामोसा चीनी मिल, ओपी धानुषा क रीगा चीनी मिल आओर दीपक यादवक बगहा चीनी मिल सन किछु मिल अधिग्रहण हेबा स बचि गेल।
और बढैत गेल मील क दुर्दशा – एहि मिल सब कए चलेबा लेल सरकार बिहार स्टेट शुगर कॉर्पोरेशन लिमिटेड क स्थापना 1974 ई० मे केलक, जे चीनी मिल कए घाटा कए नियत्रित क एकरा सुचारू रूप स प्रबंधन देखत, मुदा भेल ठीक उलटा। एहि मे स बेसीतर इकाई दाम मे गिरावट आओर इनपुट लागत मे वृद्धि क दवाब कए नहि सहि सकल। फलस्वरूप एक कए बाद एक यूनिट बंद होइत चल गेल। 1996-97 क पेराई सीज़न क बाद एकरा पुनर्जीवित करबाक कोशिश बंद भ गेल आ सबआ इकाई बंद पडि गेल। घाटा क अनुमान एहि स लगाउल जा सकैत अछि जे एहि ईकाई सब पर किसान क 8.84 करोड़ आओर कर्मचारी सबहक 300 करोड़ टका बकाया छल। 1990 अबैत अबैत तिरहुत मे ईख क खेती किछु जिला तक सिमटि कए रहि गेल आओर ईख क स्थान पर गेहूम क खेत पर कब्जा भ गेल। 1997 अबैत अबैत गेहूम तिरहुत क सबस पैघ नकदी फसल बनि गेल आ ईख क नकदी फसल के रूप मे मानयता इतिहास बनि कए रहि गेल।
सरकार रखलक हथियार – फरवरी 2006 मे बिहार सरकार आखिरकार हथियार राखि देलक आ इ स्वीकार क लेलक जे ओ बंद मिल कए चलेबा मे असमर्थ अछि। 1977 मे चीनी मिल कए घाटा कए नियत्रित क सुचारू रूप स प्रबंधन देबाक दावा झूठा साबित भेल। मिल कए फेर स चालू करबा लेल सरकार गन्ना विकास आयुक्त क अध्यक्षता मे एकटा उच्च स्तरीय बैसार केलक । एहि मे राय बनल जे बिहार स्टेट शुगर कॉर्पोरेशन लिमिटेड कए बंद पडल चीनी मील कए पुनर्जीवित करबा लेल एकटा वित्तीय सलाहकार नियुक्त करबाक चाही, जे एहि बंद पड़ल चीनी मिल सबहक पुनरुद्धार लेल कोनो सटीक योजना बना सकए। एकर बाद एसबीआई कैपिटल कए इ काज सौंपल गेल। एसबीआई कैपिटल परिसंपत्ति क मूल्यनिर्धारण, परिचालन और वित्तीय मापदंड क आधार पर बिहार सरकार कए एकटा संक्षिप्त रिपोर्ट देलक। एकर अनुसार बंद पडल 15टा मील मे स 14टा मील कए फेर स चलेबाक सुझाव देल गेल एसबीआई कैपिटल क मूल्यांकन क बाद समिति अंततः एहि इकाइ सब लेल निविदा आमंत्रित करबाक फैसला केलक आ निजी निवेशक कए आमंत्रित कैल गेल जे ओ एहि बंद पड़ल चीनी मिल सब कए पुनरुद्धार / पुनर्गठन / लीज़ पर लेथि। शुरुआत उत्साहजनक नहि रहल। निवशक क दिलचस्पी नहि कए बराबर रहल। पिछला साल सेहो दिसंबर मे निविदा भरबा आखिरी दिन तक तीनटा चीनी मिल लेल महज छहटा आवेदन भेटल।
पुनरुद्धार क नाम पर मिटा गेल अस्त्तिव – एसबीआई कैपिटल बंद पडल 15टा मील मे स 14टा मील कए फेर स चलेबाक सुझाव देलक, जखनकि सकरी मिल कए विलोप करबाक सुझाव देल गेल। समिति क अनुसार लोहट आ रैयाम क बीच स्थित एहि मिल लेल गन्ना अधिकार क्षेत्र उपलब्ध नहि भ सकत। अतः एकर 115 एकड़ जमीन कए कोनो अन्य कार्य लेल आवंटित क देबाक चाही। लोहट क लाभांश स 1933 मे स्थापित 782 टीएमटी क्षमता वाला एहि मिल कए अधिग्रहणक बाद खंडित क देल गेल छल आ एकर परिसर मे सरकार पहिनहि औद्योगिक परिसर बना देने अछि। एसबीआई कैपिटल एहि सुझाव कए बाद बचल मिल परिसरक वजूद सेहो खत्म क देल गेल। एहि प्रकार स बिहार क चीनी मील क इतिहास मे सकरी पहिल इकाई रहल जे केवल बंद नहि भेल बल्कि ओकरा हमेशा क लेल खत्म क देल गेल। सरकार क एहि पहल स एहन नहि जे अन्य मिल पुनर्जीवित भ गेल। सकरी क हत्या जाहि रैयाम लेल कैल गेल ओ सेहो महज़ 27.36 करोड क बोली लगाकए लीज़ पर लेल गेल। दिल्ली क कंपनी कंपनी तिरहुत इंडस्ट्री एहि ठाम नव मशीन लगेबा क नाम पर रैयाम चीनी मिल क सबटा साजो सामान बेच चुकल अछि। 2009 मे 200 करोड़ क निवेश स अगिला साल(2010) तक रैयाम मिल कए चालू क देबाक दावा करनिहरार एहि कम्पनी मालिक मिल क पुरानी सम्पति कए बेचबाक अलावा एखन धरि कोनो सकारात्मक पहल नहि केलथि अछि। ओना बिहार सरकार एखन धरि कुल 5टा मील कए निजी हाथ मे द चुकल अछि जाहि मे स केवल दूटा सुगौली आ लौरिया चीनी मिल एक बेर फेर स उत्पादन शुरू क देलक अछि,जखनकि रैयाम समेत आन मील क भविष्य निजी हाथ मे गेलाक वाबजूद अंधकारमय अछि।
इथेनॉल बढा देलक मुश्किल – निवेशक क रुचि चीनी उत्पादन मे शुरू स कम रहल, ओ इथेनॉल लेल चीनी मिल ल रहल छलाह, जखनकि राज्य सरकार कए इ अधिकार नहि रहल। किया त 28 दिसंबर, 2007 स पहिने गन्ना क रस स सीधा इथेनॉल बनेबाक मंजूरी छल। ओहि समय बिहार मे चीनी मिल लेल प्रयास तेज नहि भ सकल छल, जखन प्रयास तेज भेल तखन दिसंबर, 2007 कए गन्ना (नियंत्रण) आदेश, 1996 मे संशोधन क देल गेल, जेकर बाद केवल चीनी मिल इथेनॉल बना सकैत अछि। एकर सीधा असर बिहार पर पडल। मुश्किल एहि ठाम स शुरू भेल। एहि कानून में बदलाव क बाद बिहार सरकार लेल बंद चीनी मिल कए चालू करा सकब एकटा पैघ चुनौती बनि चुकल अछि। सरकारी दस्तावेज कहैत अछि ले पिछला आठ साल मे बिहार में चीनी मिल लेल लगभग 3606 करोड टकाक निवेशक प्रस्ताव अछि। जाहि मे स आठटा मिल लगेबाक प्रस्ताव कए कैबिनेट स मंजूरी भेट चुकल अछि जखन कि निवेश परिषद छहटा आओर प्रस्ताव कए मंजूरी प्रदान क चुकल अछि। इ प्रस्तावित मिल सारण, तिरहुत, दरभंगा, पटना आ मुंगेर प्रमंडल में स्थापित हेबाक अछि। जानकार क कहब अछि जे राज्य सरकार पहिने पांच साल क कार्यकाल मे निवेशक क विश्वास जीतबाक प्रयास करैत रहल। आब जखन निवेशक क रुचि जागल, तखन केंद्र गन्ना क रस स सीधा इथेनॉल बनेबाक मांग कए खारिज क राज्य मे पैघ निवेश कए प्रभावित क देलक अछि। जे निवेशक चीनी मील कए लेबा लेल शुरुआती दौर मे इच्छा प्रकट केने छलाह ओ धीरे धीरे अपन प्रस्ताव वापस लैत गेलाह।
फेर चाही ओहने संरक्षण – बिहार मे एखन महज 2.74 लाख हैक्टियर में ईख क खेती होइत अछि। पिछला पेराई मौसम मे 5.07 लाख टन क रिकार्ड उत्पादन क बावजूद चीनी मिल कए करीब 250 करोड क घाटा सहए पडि रहल अछि। बिहार मे गन्ना स चीनी क रिकवरी क दर 9.5 फीसदी स घटि कए 8.92 फीसदी भ गेल अछि। बिहार मे चीनी क उत्पादन मूल्य करीब 3600 प्रति क्विटल अछि, जखनकि चीनी क मूल्य घटि कए 2950 प्रति क्विटंल भ गेल अछि। छोआ क दाम राज्य सरकार महज187 टका तय क रखने अछि जखन कि उत्तरप्रदेश मे एकर दाम 300 स 325 टका प्रति क्विंटल अछि। तहिना स्प्रीट क दाम बिहार मे महज 28 टका प्रति लीटर अछि जखन कि उत्तरप्रदेश मे 33 स 35 टका प्रति लीटर अछि। एहन मे बिहार शूगर मिल एसोसिएशन सरकार स कैश सब्सिडी 17 क बदला मे 30 टका प्रति क्विंटल करबाक मांग क रहल अछि। बिहार मे चीनी उद्योग कए अगर एकबेर फेर ओहि स्वर्ण युग मे ल जेबाक अछि त एकर संरक्षण क जरुरत अछि। चीनी उद्योग लग मिठगर स्मरण टा नहि बल्कि बहुत रास तितगर सच्चाई सेहो अछि जेकरा खत्म करब आवश्यक अछि ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
नई दिल्ली। पटना स ल कए दिल्ली तक भेल निरंतर प्रयास क बाद बाद आखिरकार दरभंगा क दोनार चौराहा पर चारिमुहानी रेल ऊपरि पुल क बाट साफ भ गेल। इ ऊपरि पुल पटना क बाद बिहार क कोनो आन शहर मे प्रस्तावित दोसर चारिमुहानी रेल ऊपरि पुल होएत। नगर विधायक संजय सरावगी मंगलदिन दोनार ऊपरि पुल क निर्माण अगिला वित्त वर्ष मे शुरू भ जेबाक जानकारी देलथि। ओ कहला जे एकरा राज्य सरकार पहिने पास क चुकल छल आब रेलवे सेहो एकरा स्वीकृति प्रदान क देलक अछि। इ सेहो लगभग तय अछि जे एहि ऊपरि पुल क निमार्ण बिहार सरकारक पुल निर्माण निगम करत आ एहि लेल निगम डीपीआर तैयार क रहल अछि। आब इ तय भ गेल जे जल्द रेलवे क्रासिंग आ दोनार मे लागि रहल जाम स शहरवासी कए छुटकारा भेट जाएत।
इ शहर क एकटा ज्वलंत समस्या मे स एक छल। दोनार मे रेल ऊपरि पुल लेल प्रयास त लगभग दू दशक स भ रहल छल, मुदा एकरा मुकाम तक पहुंचेबा में नगर विधायक संजय सरावगी आ सांसद कीर्ति आजाद अहम भूमिका निभेलथि अछि। सूत्र स भेट रहल जानकारी क अनुसार एहि ओवरब्रिज लेल 32 करोड़ 53 लाख क प्रस्ताव अछि ओना एकर पुष्टि नहि भ सकल अछि। श्री सरावगी एहि संबंध मे कहला इ ऊपरि पुल केतबा मे बनत इ त पता नहि मुदा इ दू कात नहि बल्कि चारि कात खसत। पूर्व मे छपकी त पश्चिम मे नाका-5 दिस, उत्तर मे हॉलीक्रास त दक्षिण मे बेता दिस खसत। एहि प्रकार स दोनार चौराहा पर पटनाक मीठापुर ऊपरिपुल जेकां एकटा पैघ चौराहा क निर्माण होएत। श्री सरावगी एहि आशंका कए सेहो दूर केलथि जे एहि पुल क चौडाई कटहलबाडी मे बनल पुल सन होएत। नगर विधायक कहला जे इ ऊपरि पुल दू लेनक होएत आ कहटलबाडी स लगभग दोगुना चौडा होएत। ज्ञात हुए जे दोनार क पूर्वी आ पश्चिमी हिस्सा मे काफी दूर तक घन आबादी भ चुकल अछि। रेलवे फाटक स लकए माछ बाजार तक काफी कम चौडा सडक अछि, कईटा मकान सेहो अतिक्रमण केने अछि। कुल मिला कए दोनार चौराहा क आसापास रेलवे लाइन क एहि पार कईटा डायट, कई नामी-गिरामी इंगलिश मीडियम स्कूल आ बाजार भेला स जाम क समस्या बिकराल भ चुकल अछि आ दोनार भ कए यात्रा करब दिन-ब-दिन दुष्कर होइत जा रहल अछि। एहि संबंध मे इ’समाद समय समय पर लिखैत रहल अछि आ नगर विधायक इ साफ क देलाह अछि जे ओवरब्रिज क बाट मे आबि रहल सबटा बाधा दूर भ चुकल अछि अगिला वित्तवर्ष मे शासन स धन अवमुक्त होइत देरी एहि ठाम निर्माण कार्य शुरू भ जाएत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
ओलेभ वेडेन पावेल
ओलेभ सेन्ट क्लेयर वेडेन पावेल(ओलेभ वेडेन पावेल)को जन्म स.न्. १८८९को २२ फरवरीमे बेलायतक चेस्टरफिल्ड ठाउँमे भेल छल । ओ अन्तराष्ट्रिय स्काउटिङ सँगठनक संस्थापक रोर्बट बेडेन–पावेलक पत्नी तथा अन्तराष्ट्रिय गर्ल गाईड सँगठनक संस्थापक समेत छल । ओ सन् १९१८मे वेलायतक प्रमुख गर्ल गाईडक रूपमे चुनिएल छल । एहि पस्चात सन् १९३०मे ओ विश्वक प्रमुख गर्ल गाईडक रूपमे निर्वाचीत समेत भेल छल । ओ विश्व स्काउटिङ क्रियाकलाप लगाएत गर्ल गाईडिङक क्षेत्रमे अनन्त योगदान् देने अछि । ओ अपन जिवनकालमे १११ टा देशक भ्रमण करै विश्वमे स्काउटिङ क्रियाकलाप लगाएत गर्ल गाईडिङक ज्ञान प्रदान करने छथिन।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- Olave Baden Powell — The World Chief Guide including a timeline
- Family details (from ePeerage)
- Robert Baden-Powell
- Photographs
- Olave's ancestry — one line
- Awards


text:
500 व 1000 के नोट ल' के एनिहार मरीज सभ क' अस्पताल प्रशासन इलाज सँ साफ मना क' देलन्हि। राजधानी पटना के एक सुपर स्पेशलिटी हॉस्पिटल म' कैंसर पीड़ित दर-दर केर ठोकर खायत रहला लेकिन 500 आर 1000 के नोट होयबाक कारण हुनकर इलाज नहि कायल गेलन्हि।
राजधानी पटना के एक अस्पताल म' पांच सौ आर हजार के नोटक बण्डल ल' रेडिएशन आर कैमो केर लगभग दुइ लाख टक्का के बिलक भुगतान करबाक लेल पहुँचल पटना के मुसल्लाहपुर निवासी राजकुमार यादव क' अस्पताल प्रबंधन वापस लौटा देलन्हि।
स्थानीय बबलू प्रकाश कहला कि पांच सौ, हज़ार के नोट बंद भेलाक बाद कैंसर व आन जानलेवा बीमारी सँ जंग लड़ै बला के स्वास्थ्य केर संग केंद्र सरकार मजाक केलन्हि। पीड़ित राजकुमार यादव कहला कि हमरा लग सौ केर नोट नहि अछि। आब हम की करि। हम अप्पन इलाज कोना करायब।


text:
हरतालिका तीज व्रत कथा-
भाद्रपद मास के शुक्ल पक्ष के तृतीया तिथि के मनाओल जाईत हरतालिका तीज व्रतक कथा निम्न प्रकार सँ अछि-
लिंग पुराण के एक टा कथा के अनुसार मां पार्वती अपन पूर्व जन्म में भगवान शंकर के पति रूप में प्राप्त करबाक लेल हिमालय पर गंगा के तट पर अपनी बाल्यावस्था में अधोमुखी भ'अ घोर तप केने छलीह। ओहि समय में ओ अन्नक सेवन कहियौ नै केलनि। अधिक समय सुखायल पात चीबा के कटलनि आ फेर कतेक बरख धरि ओ मात्र हवा पीब व्यतीत केलनि। माता पार्वती के एहेन स्थिति देखि हुनक पिता अत्यंत दुखी छलाह।
एक दिन महर्षि नारद भगवान विष्णु के दिस सँ पार्वती जी के विवाहक प्रस्ताव ल मां पार्वती के पिता लग पहुंचला, जकरा पार्वती के पिता सहर्ष स्वीकार क लेलनि। पिता द्वारा जखन देवी पार्वती कें हुनक विवाहक बात बिताओल गेलनि त'अ ओ बहुत दुखी भ'अ गेली आ जोर-जोर सँ विलाप करय लगली। फेर एकदिन एक टा सखी के पूछला पर पार्वती हुनका कहलथिन कि ओ ई कठोर व्रत भगवान शिव कें पति रूप में प्राप्त करबाक लेल क रहल छथि मुदा हुनक पिता हुनकर विवाह विष्णु सँ कराबय चाहैत छथि। तखन सखी के सलाह पर माता पार्वती सघन वन में चैल गेली आ एक टा गुफा में जा भगवान शिव केर आराधना में लीन भ'अ गेली।
भाद्रपद तृतीया शुक्लपक्ष के दिन हथिया नक्षत्र में माता पार्वती बालुक (रेत सँ) शिवलिंगक निर्माण केलनि आ भोलेनाथक स्तुति में लीन भ'अ रात्रि जागरण केलनि। तखन माता के कठोर तपस्या सँ प्रसन्न भ'अ भगवान शिव हुनका दर्शन देलनि आ इच्छानुसार हुनका अपन पत्नी केर रूप में स्वीकार केलनि।
किंवदंती अछि कि एहि दिन जे कियौ विधि-विधानपूर्वक और पूर्ण निष्ठा सँ इ व्रत करैत छथि, ओ अपन मन के अनुरूप पति पति के प्राप्त करैत छथि। संगहि ई पर्व दांपत्य जीवन में खुशी बरकरार रखबाक उद्देश्य सँ सेहो मनाओल जाइछ।
©संस्कार
✍ नीरज मिश्र 'मुन्नू'


text:
राजपा नेताकेँ प्रतिक्रिया- एमाले मधेसविरोधी प्रमाणित भेल फोरम नेता कहै छै- तीन दलकेँ स्वार्थ मिल्ल
अपन मिथिला/ भादौ ५ । संविधान संशोधन विधेयकमें दु तिहाई बहुमत नै पुछल आ फेल भेलकए बादः राष्ट्रिय जनता पार्टी (राजपा) केँ नेतासभ एमालेऊपर गुशा भेल अछि । मुदा, खेलके नियमके स्वीकार करने राजपा नेताके प्रारम्भिक प्रतिक्रिया अछि ।
संविधान संशोधनके विपक्षमें मतदान केने एमाले अपना मधेस विरोधीमात्रै नै, परिवर्तन विरोधी आ राष्ट्रिय एकताके विरोधी प्रमाणित केने राजपा नेताके तर्क अछि ।
राजपाके अध्यक्ष मण्डलके नेता राजकिशोर यादव कहलक ‘एमाले संविधान संशोधनके विपक्षमा गेल, एहि से ऊ मधेस विरोधीमात्रै नै, जनजाति, दलित लगायत सीमान्तीकृत समुदायके पक्षमें नै रहल से स्प्ष्ट भेल अछि ।’
सीमान्तीकृत समुदायसभके राष्ट्रिय मूल प्रवाहमें लबैके लेल कोई नै चाहमें अछि से आय प्रमाणित भेल कहैत यादव एमालेपुर गुशा केने छेल। उ आगु कहलक- ‘एमाले मधेसविरोधी मात्रै नै, परिवर्तनविरोधी सेहो अछि ।’
संविधान संशोधन प्रस्ताव पारित हेत तब यकरा जनतासभ के आपसमें जोइड के एक ठाम बनैत यादव दाबी छेल । उ कहलक, ई से अखुन मुलुकके बंटबारा केने अछि। विधेयके फेल भेल तब आब राजपा एहि बिषय में फेर एकबेरि सोच्न बाध्य भेल अछि।’
संविधान संशोधनसम्बन्धी भेल चुनाब में राजपा सेहो भाग लेलक ओहि अनुसार पार्टी आगु बढ्त यादवके प्रतिक्रिया अछि । अब हुवेबला तेसर बेरि के चुनावमें भाग लै के संकेत करैत यादव कलहक- ‘खेलके नियममें भाग ललिय हम सभ आब ओहि अनुसार अगाडि बढब । हमसभ अब ई विषय लके जनतामें जेब।’
संविधान संशोधन विधेयकऊपर भोटिङ भेल समय संसदमें उपस्थित भेल राजपा अध्यक्ष मण्डलके दोषर सदस्य महेन्द्र राय यादव परिणाम स्वीकार करब कहलक। उ कहलक- पास होइ के छेल मुदा, नै भेल। प्रक्रियामें सहभागी भेली तब परिणामके स्वीकार करब ।’
अध्यक्ष मण्डलके दोषर सदस्य अनिल झा कलहक बाढ़ि पीडित मधेसी जनताऊपर दोसर पीड़ा थोपल गेल से प्रतिक्रिया देलक।
फोरम नेता कहै छै- ३ दलके स्वार्थ मिल्ल, अब चुनावमें देखाउत
दोषर मधेस केन्द्रित दल संघीय समाजवादी फोरम कहलक तीन दलके स्वार्थमें संशोधन निर्णयार्थ पेश भेल आरोप लगौने अछि । शिवजी यादव कहलक, ‘कांग्रेसके अपन स्वार्थ सिद्ध हेत से लागल, ऒर दलके सही स्वास्र्थ मिल्ल ।’
पहिले संविधान संशोधन विधेयक लबैतब संसद बन्द करैवाला प्रमुख विपक्षी एमाले विपक्षमें मत दके उ कहलक, ‘मधेसके मुद्दा कमजोर करै सकै छि ओहि से ई चाल छेल । मुदा, मधेसमें ई मुद्दा और निखैर के येल अछि । ई आगु दिनके चुनावमें देखैत ।’
फ़ाइल फ़ोटो


text:
पटना। बिहार सरकार ओना त सेज(sez) क विरोध करैत अछि मुदा निवेश कए बढाबा देबा लेल उद्योगपति लेल सेज(sez) सन एकटा सेज बिछेबाक फिराक मे अछि। निवेश क राह मे जमीन क दिक्कत कए देखैत बिहार सरकार निजी क्षेत्र क मदद लेबाक कोशिश क रहल अछि। एकरा लेल राज्य सरकार आब बिहार मे निजी क्षेत्र कए औद्योगिक पार्क विकसित करबाक इजाजत देबाक फैसला लेल जा सकैत अछि। राज्य सरकार क अधिकारी क मुताबिक ओ एहि क्षेत्र कए बिहार क नवका औद्योगिक नीति, 2011 क तहत रियायत सेहो भेटत। राज्य सरकार क एकटा वरिष्ठ अधिकारी कहला जे बिहार क औद्योगिक विकास क राह मे जमीन क कमी पैघ समस्या अछि। एखन धरि बिहार मे निवेश क 2.5 लाख करोड़ टका स बेसी क प्रस्ताव आबि चुकल अछि। हालांकि, एहि मे स कईटा पर काज नहि शुरू भ पाउल अछि। एकर मूल कारण जमीन क कमी अछि। एहि लेल आब सरकार एहि समस्या स निजात लेल एहि प्रकारक योजना पर विचार क रहल अछि। ओ कहला जे एहि दिशा मे आब सरकार निजी कंपनी कए औद्योगिक क्षेत्र स्थापित करबा लेल आमंत्रित करत । एहि स निवेशक कए जमीन लेल बेसी मेहनत नहि करै पडत। संगहि, निजी क्षेत्र मे रहलाक कारण स ओकर रख-रखाव सेहो बेहतर तरीका स होएत। एहि स राज्य मे निवेश क बेहतर माहौल बनत। एहन औद्योगिक पार्क मे स्थापित होइवाला औद्योगिक इकाइ कए बिहार क नव औद्योगिक नीति, 2011 क लाभ सेहो भेटत। एकरा लेल सरकार पहिने स एहि नीति मे प्रावधान करि रखने अछि। राज्य क उद्योग सचिव आलोक कुमार सिन्हा क कहब अछि जे सरकार एहि प्रकारक निजी औद्योगिक पार्क लेल बुनियादी ढांचा क विकास करत।
maithili news, mithila news, bihar news, latest bihar news, latest mithila news, latest maithili news, maithili newspaper


text:
नई दिल्ली।आर्थिक मामला क मंत्रिमंडलीय समिति द्वारा मंजूर करल गेल परियोजनाओं मे बिहार मे पटना-गया-दोभी खंड क चौड़ा करय क लेल 2,015.60 करोड़ टका क परियोजना प्रस्तावित भेल छल। एकटा आधिकारिक बयान मे कहल गेल जे, ‘आर्थिक मामला क मंत्रिमंडलीय समिति बिहार मे जापान इंटरनैशनल कोऑपरेशन एजेंसी क सहयोग से राष्ट्रीय राजमार्ग-83 पर पटना-गया-दोभी खंड कए चार लेन मे तब्दील करबाक परियोजना कए आय मंजूरी दए देलक अछि। एहि परियोजना पर 2,015.60 करोड़ टका क लागत आएत।’
जाही127 किलोमीटर लंबा सड़क कए चौड़ा करनाय अछि ओ बौद्ध सर्किट क हिस्सा अछि आओर एहि तरह राजगीर मे प्रस्तावित विश्वस्तरीय अंतरराष्ट्रीय नालंदा विश्वविद्यालय सेहो एहि मार्ग से जुडि जाएत। जापान सरकार जेआईसीए ऋण क परियोजना कए वित्त पोषण करय लेल तैयार अछि। इ परियोजना पटना मे राष्ट्रीय राजमार्ग-30 से शुरू हाएत आ दोभी मे राष्ट्रीय राजमार्ग-83 आओर राष्ट्रीय राजमार्ग-2 पर समाप्त हाएत। एहि काज क समझौता पर हस्ताक्षर भेलाक तीन साल क भीतर पूरा क लेल जाएत।
एही पर सरकार क कहब अछि , ‘एहि परियोजना से पटना से गया-बोधगया, राजगीर आ नालंदा क लेल सहज मार्ग उपलब्ध होगा। एहि से वाहन क ईंधन सेहो बचत कियाकि यात्रा मे लगय बला समय घटि जाएत। ज्ञात होए ‘ जेआईसीए पटना-गया-दोभी क चार लेन मे बदलबाक परियोजना लागू करय क लेल निर्माण कार्य आओर निगरानी क साथ ऋण क रूप मे 100 प्रतिशत वित्त पोषण क सहमति पहिने द चुकल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
दरभंगा। आनंदबाग पैलेस क दरबार हॉल मे प्रवेश करैत केकर कंठ स शब्द गीत बनि कए नहि फूटि पडत। हम की, कोनो कलाकार एहि ठाम आबि कए वशीभूत भ जाएत। इ उदगार अछि सुप्रसिद्ध लोक गायिका मालिनी अवस्थी क। मालिनी दरभंगा मे ईटीवी क लोकप्रिय कार्यक्रम फोक जलवा क ऑडिशन लेबा लेल आयल छथि। पत्रकार संग गप करैत मालिनी अवस्थी कहलथि जे दरभंगा त संगीत क पीठ अछि, ओहि पर स मैथिली क मिठास एहि दरबार हॉल क वातावरण मे घुलिकए एकटा अलग प्रकारक खुशबू स ककरो सराबोर करबा लेल काफी अछि। इ त एहन जगह अछि जाहि ठाम बेसुरा त सुर मे भ जाएत। एहि ठाम गायब अपने आप मे काफी अछि…ओ कहलथि जे ओ अवध स एलीह अछि आ मिथिला त माता सीता क जन्म भूमि छी। अवध आ मिथिला क पुरान सम्बन्ध अछि। ओ एहि संबंध कए लोक गीत क माध्यम स आओर प्रगाढ़ बनेबाक प्रयास क रहल छथि। मालिनी आदि कवि विद्यापति कए नमन सेहो केलथि। मालिनी राज दरभंगा क संगीत प्रेम आ एहि ठामक संगीत घराना कए संगीत कए आगू बढेबा मे देल गेल योगदान क सराहना केलथि। ओ दरभंगा क संगीत घराना क दुनिया भरि मे पसरल ख्याति क बारे मे सेहो कहलथि। ओ मिथिला आ कामेश्वर सिंह संस्कृत विश्वविद्यालय क विशाल परिसर कए देखि क राज दरभंगा क सरोकार कए मुक्त कंठ स सराहना केलथि। मालिनी कहलथि जे ओ बहुत दिन स दरभंगा एबाक इच्छा रखैत छलीह, मुदा आइ जा कए हुनकर इच्छा पूर्ण भेल। ओ कहलथि जे दरभंगा ओ बेर बेर एबा लेल तैयार छथि। एकटा सवाल क उत्तर मे ओ कहलथि जे कोनो भाषा फूहड़ नहि होइत अछि, अपन व्यावसायिक मतलब लेल किछु लोक ओकरा मे फूहड़पन आनि दैत अछि। एकरा लेल केवल कलाकार दोषी नहि अछि। ऑडिशन मे नवोदित गायक-गायिका सब भाग लेबा लेल भोर स कतार मे लागि गेल छलथि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
कन्नड भाषा
कन्नड (ಕನ್ನಡ Kannaḍa, [ˈkʌnːəɖa]) वा क्यानडीज[५] भारतक कर्नाटक राज्यमे बोलल जाए वाला एकटा भाषा छी आ कर्नाटकक राजभाषा छी। ई भारतमे सभसँ अधिक प्रयोग कएल जाए वाला भाषासभमे सँ एकटा छी। ४.५० करोड लोग कन्नड भाषा प्रयोग करैत अछि।[१] ई भाषा एन्कार्टाक अनुसार विश्वक सर्वाधिक बोलल जाए वाला ३० भाषासभक सूचीमे २७हम स्थानमे आवैत अछि।[६] ई द्रविड भाषा-परिवारमे आवैत अछि मुद्दा एहीमे संस्कृतसँ सेहो बहुतरास शब्द अछि। कन्नड भाषा प्रयोग करै वाला एकर विश्वाससँ 'सिरिगन्नड' कहैत अछि। कन्नड भाषा किछ २५०० सालसँ उपयोगमे अछि कन्नड लिपि किछ १९०० सालसँ उपयोगमे अछि कन्नड अन्य द्रविड भाषासभक प्रकार छी। तेलुगु, तमिल आ मलयालम ई भाषासँ मिलैत-जुलैत भाषासभ छी। संस्कृत भाषासित बहुत प्रभावित भेल ई भाषामे संस्कृतसँ बहुत अधिक शब्द ओही अर्थसँ उपयोग कएल जाइत अछि। कन्नड भारतक २२ आधिकारिक भाषासभमे सँ एकटा छी।[७]
विषय सूचीसभ
कन्नड तथा कर्नाटक शब्दसभक व्युत्पत्ति[सम्पादन करी]
कन्नड तथा कर्नाटक शब्दसभक व्युत्पत्ति के सम्बन्धमे यदि कोनो विद्वान् के ई मत अछि जे "कन्रिदुअनाडु" अर्थात् "काली माटि के देश" सँ कन्नड शब्द बनाएल गेल अछि तँ दोसर विद्वान् के अनुसार "कपितु नाडु" अर्थात् "सुगन्धित देश" सँ "कन्नाडु" आ "कन्नाडु" सँ "कन्नड" के व्युत्पत्ति भेल अछि। कन्नड साहित्यक इतिहासकार आर.नरसिंहाचार ई मत के स्वीकार केनए अछि। किछ वैयाकरणसभक कथन अछि जे कन्नड संस्कृत शब्द "कर्नाट" के तद्भूव रूप छी। ई सेहो कहल जाइत अछि जे "कर्णयो अटति इति कर्नाटक" अर्थात जे कानसभमे गूँजैत अछि ओ कर्नाटक छी।
प्राचीन ग्रन्थसभमे कन्नड, कर्नाट, कर्नाटक शब्द समानार्थमे प्रयुक्त भेल अछि। महाभारतमे कर्नाट शब्दक प्रयोग अनेकौं बेर भेल अछि (कर्नाटकश्च कुटाश्च पद्मजाला: सतीनरा:, सभापर्व, ७८, ९४; कर्नाटका महिषिका विकल्पा मूषकास्तथा, भीष्मपर्व ५८-५९)। दोसर शताब्दीमे लिखल होएतो तमिल "शिलप्पदिकारम्" नामक काव्यमे कन्नड भाषा बाजैय वाला सभक नाम "करुनाडर" बताएल गेल अछि। वराहमिहिरक बृहत्संहिता, सोमदेवक कथासरित्सागर गुणाढयक पैशाची "बृहत्कथा" आदि ग्रन्थसभमे सेहो कर्नाट शब्दक बराबर उल्लेख मिलैत अछि।
अङ्ग्रेजीमे कर्नाटक शब्द विकृत भऽ कर्नाटिक (Karnatic) अथवा केनरा (Canara), फेरसँ केनरासँ केनारीज (Canarese) बनल अछि। उत्तरी भारतक हिन्दी तथा अन्य भाषासभमे कन्नड शब्दक लेल कनाडी, कन्नडी, केनारा, कनारीक प्रयोग मिलैत अछि।
अचेल कर्नाटक तथा कन्नड शब्दसभक निश्चित अर्थमे प्रयोग होइत अछि – कर्नाटक प्रदेशक नाम छी आ "कन्नड" भाषा के।
कन्नड भाषा तथा लिपि[सम्पादन करी]
द्रविड भाषा परिवारक भाषासभ पञ्चद्राविड भाषासभ कहलावैत अछि। कोनो समय ई पञ्चद्राविड भाषासभमे कन्नड, तमिल, तेलुगु, गुजराती तथा मराठी भाषासभ सम्मिलित छल। मुद्दा अखन पञ्चद्राविड भाषासभक अन्तर्गत कन्नड, तमिल, तेलुगु, मलयालम तथा तुलु मानल जाइत अछि। वस्तुत: तुलु कन्नडक ही एकटा पुष्ट बोली अछि जे दक्षिण कन्नड जिल्लासभमे बाजल जाइत अछि। तुलुका अतिरिक्त कन्नडक अन्य बोलीसभ अछि–कोडगु, तोड, कोट तथा बडग। कोडगु कुर्गमा बाजल जाइत अछि आ बाँकी तीनसभक नीलगिरि जिल्लासभमे प्रचलन छी। नीलगिरि जिल्ला तमिलनाडु राज्यक अन्तर्गत छी।
रामायण-महाभारत-कालमे सेहो कन्नड बाजल जाइत छल, ओहिना ते ईसा के पूर्व कन्नडक कोनो लिखित रूप नै मिलैत अछि। प्रारम्भिक कन्नडक लिखित रूप शिलालेखसभमे मिलैत अछि। ई शिलालेखसभमे हल्मिडि नामक स्थानसँ प्राप्त शिलालेख सभसँ प्राचीन अछि, जेकर रचनाकाल ४५० ई. छी। सातम् शताब्दीमे लिखल गेल शिलालेखसभमे बादामि आ श्रवण बेलगोलक शिलालेख महत्वपूर्ण अछि। प्राय: आठम् शताब्दी के पूर्वक शिलालेखसभमे गद्यक ही प्रयोग भेल अछि आ ओकर बादके शिलालेखसभमे काव्यलक्षणसभसँ युक्त पद्य के उत्तम नमूना प्राप्त होएत अछि। ई शिलालेखसभक भाषा जतय सुगठित तथा प्रौढ अछि ओतय ओहीमे संस्कृतक गहिरा प्रभाव देखाई दैत अछि। एही प्रकार यद्यपि आठम् शताब्दी धरि के शिलालेखसभक आधारमे कन्नडमे गद्य-पद्य-रचनाक प्रमाण मिलैत अछि तँ सेहो कन्नडक उपलब्ध सर्वप्रथम ग्रन्थक नाम "कविराजमार्ग" के उपरान्त कन्नडमे ग्रन्थनिर्माण के कार्य उत्तरोत्तर बढल आ भाषा निरन्तर विकसित होएत गेल। कन्नड भाषाक विकासक्रम के चारिटा अवस्थासभ मानल गेल अछि जे एही प्रकार अछि :
- अतिप्राचीन कन्नड (आठम् शताब्दीक अन्त धरि के अवस्था),
- हळ कन्नड–प्राचीन कन्नड (९हम शताब्दीक आरम्भसँ १हम शताब्दीक मध्य-काल धरि के अवस्था),
- नडु गन्नड मध्ययुगीन कन्नड (१हम शताब्दीक उत्तरार्धसँ १९हम शताब्दीक पूर्वार्ध धरि के अवस्था), आ
- होस गन्नड–आधुनिक कन्नड (१९हम शताब्दीक उत्तरार्धसँ अखन धरि के अवस्था)।
चारिटा द्राविड भाषासभक अपन पृथक-पृथक लिपीसभ अछि। डा.एम.एच. कृष्णक अनुसार ई चारिटा लिपिसभक विकास प्राचीन अंशकालीन ब्राह्मी लिपि के दक्षिणी शाखासँ भेल अछि। बनावटक दृष्टिसँ कन्नड आ तेलुगुमे तथा तमिल आ मलयालममे साम्य अछि। १३हम शताब्दीक पूर्व लिखल गेल तेलुगु शिलालेखसभक आधारमे ई बताएल गेल अछि जे प्राचीन कालमे तेलुगु आ कन्नडक लिपीसभ एकै छल। वर्तमान कन्नडक लिपि बनावटक दृष्टिसँ देवनागरी लिपिसँ भिन्न देखाई दैत अछि, मुद्दा दुनुटा के ध्वनिसमूहमे अधिक अन्तर नै अछि। अन्तर एतेक ही अछि जे कन्नडमे स्वरसभक अन्तर्गत "ए" आ "ओ" के ह्रस्व रूप तथा व्यञ्जनसभक अन्तर्गत वत्स्य "ल" के साथ-साथ मूर्धन्य "ल" वर्ण सेहो पावैत अछि। प्राचीन कन्नडमे "र" आ "ळ" प्रत्येक के एक-एक मूर्धन्य रूप के प्रचलन छल, मुद्दा आधुनिक कन्नडमे ई दुनुटा वर्णसभक प्रयोग लुप्त भेल अछि। बाँकी ध्वनिसमूह संस्कृतक समान अछि। कन्नडक वर्णमालामे कुल ४७ वर्ण अछि। अखन एकर सङ्ख्या बावन धरि बढा देल गेल अछि।
सन्दर्भ सामग्रीसभ[सम्पादन करी]
- ↑ १.० १.१ २००१ जनगणना: Talen per staat
- ↑ विश्वको सर्वोच्च ३० भाषाहरू. विस्टावाइड.
- ↑ कर्नाटक आधिकारिक भाषा अधिनियम, १९६३– कर्नाटक राजपत्र (विशेष) भाग चतुर्थ खण्ड २ए. कर्नाटक सरकार. १९६३. pp. ३३.
- ↑ Schwartzberg, Joseph E. (1978). "Currency of Selected Languages and Scripts". A Historical Atlas of South Asia. University of Chicago Press. प॰ 102. आइएसबिएन 0195068696. http://www.columbia.edu/itc/mealac/pritchett/00maplinks/overview/languages/himal1992max.jpg.
- ↑ [१].[ज्यामिनी भारत: प्रसिद्ध कन्नड काव्य, अनुवाद एवम् टीका सहित (१८५२)].[२०१०-११-१३].
- ↑ १ करोडदेखि अधिक मानिसहरू द्वारा बोलिने भाषाहरू. एन्कार्टा. Archived 2009-10-31.
- ↑ "कर्नाटक आधिकारिक भाषा अधिनियम" (PDF), संसदीय मामलहरू एवं विधिको आधिकारिक जालस्थल, कर्नाटक सरकार, अभिगमन तिथि २९ जुलाई २००७।


text:
दीप नारायण विद्यार्थीक किछु गजल
मैथिली मे एम्हर सभसँ बेसी किछु रचल जा रहल अछि, त' ओ अछि गजल. हालहिं युवा रचनाकार दीप नारायण विद्यार्थीक एकटा गजल संग्रह बहरायल अछि - "जे कहि नञि सकलहुॅ " . ई संग्रह मैथिली साहित्यिक एवं सांस्कृतिक समिति , मधुबनी द्वारा प्रकाशित भेल अछि । एम्हर किछु दिनसँ यैह गजल संग्रह पढ़ि रहल छी. बहुत सहज आ सरल भाषा मे विद्यार्थी जी समाजक अनेकानेक समस्या पर चिंतन करैत अपन बात गजलक मादे कहलनि अछि ।पोथीसँ किछु गजल प्रस्तुत कऽ रहल छी, अहूँ पढू - माॅडरेटर
हम कतेक अनजान छलहुॅ
ओहि घरमे मेहमान छलहुॅ
हम कतेक बिरवान छलहुॅ
जनिकर कहियो जान छलहुॅ
हम पूर्णमासिक चान छलहुॅ
बतहा चान हमरे जकाॅ बुझाइत अछि
कनेक सोचियौ कहियो नै मेटाइत अछि
ओ अपन नञि जे अपन बुझाइत अछि
खाली एतबेटा बात नञि धोंटाइत अछि
नञि जानि तैयो किएक कनाइत अछि
अॅगुरी पर खाली नचेलक ई जिनगी
बेर-बेर हमरा कनेलक ई जिनगी
अपनोकेॅ दुश्मन बनेलक ई जिनगी
की-की ने उलहन सुनेलक ई जिनगी
एसगरे किएक कनेलक ई जिनगी
अपनहि घरसॅ भगेलक ई जिनगी
कोन भाषा हमरा पढेलक ई जिनगी
अपनहिॅ रिश्तेदारसॅ
टूटि गेलौं परिवारसॅ
सभसॅ बेसी चिन्हारसॅ
उठि जाइ ऐ संसारसॅ
बूझि परैए पथारसॅ
अछि मित्रत्रा अन्हारसॅ
जिनगीक मदारी के छथि
पाखण्डी आ पूजारी के छथि
सांसक रखवारी के छथि
के पाछाॅ आ अगारी के छथि
ब्राह्मण आ अंसारी के छथि
ई मेल : deepnarayanvidyarthi4@gmail.
मो. 09430583847


text:
प्रधानमंत्री सुरिक्षत मातृत्व अभियान (पीएमएसएमए)
अइ पन्ना में प्रधानमंत्री सुरिक्षत मातृत्व अभियान (पीएमएसएमए) कें जानकारी देल गेल छै.
भूमिका
गर्भवती महिलाआक कें लेल नौ जून कें एकटा नयी स्वास्थ्य योजना प्रधानमंत्नी सुरिक्षत मातृत्व अभियान (पीएमएसएमए) शुरू कैने छै. अइ स्वास्थ्य योजना कें मदद सं माता व बच्च मरएय कें दर कें कम कैल जै सकएय छै. स्वास्थ्य आ परिवार कल्याण मंत्नालय कें रिपोर्ट कें मुताबिक, सहस्त्नाब्दि विकास लक्ष्य (एमडीजी) 5 कें तहत, भारत मे1990 कें 560 प्रति एक लाख मातृ मृत्यु कें दर (एमएमआर) कें नीचा लावयत 2015 मे 140 प्रति 1,00,000 तइक लावय कें लक्ष्य छय. यूनिसेफ कें मुताबिक, 55,000 सं ज्यादा गर्भवती महिलाक प्रसव कें वक्त अपन जान गंवा देयत अछि. एकरा समय-समय पर मेडिकल फॉलो-अप आ जांच कें जरिए रोकल जा सकय छै. इ सरकार कें चिंताजनक हुअ कें साथ हीं प्राथमिकता कें मामला छै. अइ बात कें पुष्टि केंद्र सरकार कें ओर सं गर्भवती महिलाआक कें जरूरतक कें मुताबिक शुरू कैल गेल किछू योजनाअक कें जरिए होयत छै.
अभियान कें लक्षित लाभार्थी
इ कार्यक्र म ओ सभ गर्भवती महिलाआक के लक्षित करय छै जे गर्भावस्था कें 2 आ 3 ट्राइमेस्टर मे अछि. पीएमएसएमए योजना कें तहत, सभ टा सरकारी अस्पताल आ स्वास्थ्य केंद्र हर महीने कें नौ तारीख कें सभटा गर्भवती महिलाआक कें निशुल्क चिकित्सा जांच करतय.
पीएमएसएमए कार्यक्र म कें तहत उपलब्ध सार्वजनिक स्वास्थ्य सुविधाक
ग्रामीण क्षेत्रक मे
- प्राथमिक स्वास्थ्य केंद्र, सामुदायिक स्वास्थ्य केंद्र, ग्रामीण अस्पतालाक, उप - जिला अस्पताल, जिला अस्पताल, मेडिकल कॉलेज अस्पताल
शहरी क्षेत्रक मे
- शहरी औषधालयक, शहरी स्वास्थ्य पोस्ट, प्रसूति घर
प्रधानमंत्नी सुरिक्षत मातृत्व अभियान (पीएमएसएमए) कें उद्देश्य
आम तौर पर, जखन एकटा महिला गर्भवती होयत छै त ओ विभिन्न प्रकार कें बीमारिक जैना रक्तचाप, शुगर आ हार्मोनल रोगक सं ग्रस्त भ जाएयत अछि. अइ योजना कें तहत गर्भवती महिलाआक कें लेल नीक स्वास्थ्य आ स्वतंत्न जांच प्रदान करएय कें साथ स्वस्थ बच्चे कें जन्म देवएय कें प्रयास छै.
- गर्भवती महिलाआक कें लेल एकटा स्वस्थ जीवन प्रदान कैल जेतय.
- मातृत्व मृत्यु दर कें कम कैल जेतय.
- गर्भवती महिलाआक कें ओकर स्वास्थ्य कें मुद्दाक/ रोगक कें बारे मे जागरूक कैल जेतय.
- बच्चे कें स्वस्थ जीवन आ सुरिक्षत प्रसव कें सुनिश्चित कैल जेतय.
- प्रधानमंत्नी सुरिक्षत मातृत्व अभियान कें मुख्य विशेषताक-
- हरेक महीना कें 9 तारीख कें नि: शुल्क स्वास्थ्य जांच हेतय.
- अइ योजना कें तहत सभ प्रकार कें चिकित्सा जांच पूरी तरह सं मुफ्त अछि.
- टेस्ट चिकित्सा केन्द्रक, सरकारी आ निजी अस्पतालक आ देश भइर कें निजी क्लीनिक मे लेल जेतय.
- महिलाआक के ओकर स्वास्थ्य समस्याआक केंआधार पर अलग चिह्नित कैल जेतय जइ सं डॉक्टर आसानी सं समस्या कें पता लगा सकएय छी.
- भारत सरकार नें अइ योजना कें तहत गर्भवती महिलाआक कें सभ प्रकार कें चिकित्सा सहायता नि:शुल्क प्रदान करएय कें निश्चय कैने छै.
प्रधानमंत्नी सुरिक्षत मातृत्व अभियान लेल पात्रता
- इ योजना केवल गर्भवती महिलाआक कें लेल लागू छै.
- योजना ओय महिलाआक कें लेल छै जे शहरी क्षेत्रक या अर्ध-शहरी क्षेत्रक सं नहि अछि.
- ग्रामीण इलाकक सं गर्भवती माताआक कें अइ नि: शुल्क स्वास्थ्य देखभाल लाभ प्राप्त करएय कें लेल प्रेरित कैल जेतय.
- गर्भावस्था कें 3 सं 6 महीने मे महिलाक अइ प्रधानमंत्नी सुरिक्षत मातृत्व अभियान (पीएमएसएमए) कें लाभ लेवय कें लेल पाथ होयत.
पीएमएसएमए कार्यक्र म कें तहत उपलब्ध सेवाक
- प्रधानमंत्नी सुरिक्षत मातृत्व अभियान (पीएमएसएमए) कें तहत सुविधा व सेवा कें लेल आवय वाला लाभार्थियक कें पंजीकरण कें लेल अलग रजिस्टर होयत.
- पंजीकरण कें बाद, एएनएम व एसएन सुनिश्चित इ करएयत करता छै की लाभार्थी महिला विशेषज्ञ/ चिकित्सा अधिकारी द्ववारा जांच पूर्व सभ बुनियादी प्रयोगशाला जांच भ चुकल अछि. जांच कें रिपोर्ट डॉक्टरक कें लाभार्थियक कें मिलएय कें समय सं एक घंटे कें पहिले सौंप देल जाना चाही. अइ परीक्षण सं समय मे उच्च जोखिम स्थिति (एनीमिया, गर्भाविध मधुमेह, उच्च रक्तचाप, संक्र मण आदी) कें पहचान सुनिश्चित करतएय आ उचित परामर्श संभव होयत.
- किछू परिस्थितियक मे, जत कीअतिरिक्त जांच की आवश्यकता अछि ओय मे लाभार्थियक कें जांच कें सलाह देल जाएयत छै आ प्रधानमंत्नी सुरक्षित मातृत्व अभियान कें तहत अगला एएनसी जांच अथवा रूटीन जांच कें दौरान रिपोर्ट साझा करएय कें लेल सलाह देल जायत छै.
- लैब जांच - यूएसजी, आ सभ बुनियादी जांच - एचबी, मूत्न एल्ब्यूमिन, आरबीएस (डिप स्टिक), रैपिड मलेरिया परीक्षण, रैपिड वीडीआरएल परीक्षण, रक्त समूह, सीबीसी ईएसआर, यूएसजी इत्यादी.
प्रधानमंत्नी सुरक्षित मातृत्व अभियान(पीएमएसएमए) कें तहत निम्नलिखित विशिष्ट सेवाआक कें प्रदान कैल जाएयत अइ प्रकार अछि:-
- सभ लाभार्थियक कें एकटा विस्तृत इतिहास लेबाक जै छै आ परिक्षण आ मूल्यांकन कोनों खतरा कें संकेत, जटिलताआक या कोनों उच्च जोखिम कें स्थिति कें जानएय कें लेल आवश्यक छै.
- एएनसी जाँच के दौरान प्रति लाभार्थी रक्तचाप, पेट की जाँच और भ्रूण के दिल की आवाज़ की जांच किया जाना चाहिए ।
- यदि सार्वजनिक स्वास्थ्य सुविधा कें लेल आयी महिला कें अगर कानों विशिष्ट जांच कें आवश्यकता छै त जांच कें लेल नमूना ल क आ परीक्षण कें लेल उचित केंद्र तइक ल जाबाक चाही. एएनएम / एमपीडबल्यू कें एकत्न नमूना कें जाँच कें लेल भेजअय आ गर्भवती महिलाआक तइक परिणाम कें बतेनाय आ आवश्यक फॉलोअप कें लेल जिम्मेदार होबाक चाही.
- प्रधानमंत्नी सुरक्षित मातृत्व अभियान(पीएमएसएमए) कें तहत एएनएम / स्टाफ नर्स द्ववारा जांच कें बाद चिकित्सा अधिकारी कें द्ववारा सें हो सभटा अैल लाभार्थियक कें जांच करबाक चाही.
- सभी चिन्हित उच्च जोखिम गर्भवती महिला कें उच्च सुविधाआक कें लेल रेफर करनाय छै आ जेएसएसके(जननी शिशु सुरक्षा कार्यक्र म) मदद डेस्क जे अइ सुविधाआक कें मुहैया करावएय कें लेल स्थापित कैल गेल छै ओ महिलाआक कें ओ सुविधाआक तइक पहुंचावा कें लेल जिम्मेदारी लेतय. एमसीपी कार्ड सभटा लाभार्थियक कें जारी कैल जेतय.
- सभी उच्च जोखिम(जटिलताआक सहित) कें तहत चिन्हित कैल गेल महिलाआक कें प्रसूति एवं स्त्नी रोग विशेषज्ञ/ कॉम्प्रेहेंसिव इमरजेंसी प्रसूति केयर सेंटर / बेसिक इमरजेंसी प्रसूति केयर सेंटर विशेषज्ञ) द्ववारा इलाज कैल जेतय. यदि आवश्यक हो, अइ तरह कें मामलाक मे उच्च स्तर कें सुविधा कें लेल रेफरल पर्ची कें साथ भेजल जेतय आअइ पर्ची मे संभावित निदान आ उपचार देवय कें लिखल जेतय.
- गर्भावस्था कें द्वितीय अथवा तृतीय माह कें दौरान सभटा गर्भवती महिलाआक कें लेल एकटा अल्ट्रासाउंड सिफारिश कैल गेल छै. यदि आवश्यक हुआ, यूएसजी सेवाक पीपीपी मोड मे उपलब्ध करैल जेतय आ व्यय कें जेएसएसके(जननी शिशु सुरक्षा कार्यक्र म) कें तहत बुक कैल जेतय.
- प्रत्येक गर्भवती महिलाआक कें अइ सुविधाआक कें छोडय कें पलिे पोषण, आराम, सुरिक्षत यौन संबंध, सुरक्षा, जन्म कें तैयारियाक, खतरे कें पहचान, संस्थागत प्रसव आ प्रसवोत्तर परिवार नियोजन (पीपीएफपी) आदी विषयक मे जानकारी व्यक्तिगत अथवा समूह मे देल जेतय.
- अइ क्लीनिकक पर एमसीपी कार्ड अनिवार्य रूप सं भरल जैबाक चाही आ एकटा स्टीकर जे; गर्भवती महिलाआक कें हालत आ जोखिम कारक कें संकेतक छै प्रत्येक विजिट कें लेल ओकरा एमसीपी कार्ड पर जोड़ल जेतय -
- ग्रीन स्टीकर - ओ गर्भवती महिलाआक कें लेल जेकरा कोनों प्रकार कें खतरा नहि छै.
- लाल स्टीकर - महिलाआक कें लेल जे उच्च जोखिम गर्भावस्था कें साथ छै
- ब्लू - ओय महिलाक कें लेल जेकरा गर्भावस्था कें साथ उच्च रक्तचाप(हाइपरटेंशन) अछि
- पीला - ओ महिलाआककें लेल जेकरा गर्भावस्था कें साथ मधुमेह, हाइपोथायरायिडज्म, एसटीआई कें स्थिति छै.


text:
प्रधानमंत्रीक खनिज कल्याणक योजना
अई भाग मे खनिज क्षेत्रक में शुरू कैल गेल खनिनज क्षेत्रक कल्याण योजना कें जानकारी देल गलई. छै.
पृष्ठभूमिक
भारत मे खेती कें बाद सबस अधिक रोजगार खनन क्षेत्रक मे उपलब्ध अछि. भारत कें अधिकतर खनिजक्षेत्रक मे स्थित अछि. जतैक जनजातीयक , पिछड़ी आ वंचित आबादी रहइए छै. एत ई तर्क देल जा रहल छै कि यदि अई क्षेत्रक कें महत्व देल जा त बरोजगारी के समस्या सं बडी हद तंक निपटल जा सकइए आ समावेशीक समस्या कें लक्ष्य प्राप्त कैल जा सकइए . नया अधिनियम मे दूटा मुद्दा पर चर्चा कैल गलक्ष्ए
- पारदशर्ता आ अन्वेषणक पर बेसी जोर देला सं खनन उदयोग मे नया जान फूकल जा सकइए छै.
- प्रभावित लोगों के ले सकरात्मक खनन माहौलक तैयार क संबंध मे समृद्धि कें लाभ ओकरा तंक पहुंचा जा सकइए. एमएमडीआर संशोधनक अधिनियम 2015 कें राज्य सरकारक कें जनपद खनिज फाउंडेश्न (डीएमएफ)कें गठन अधिक भेटईए .
अई कें तहत राज्य सरकारक जनपद खनिज फाउंडेशनक के ले नियम बना सकईया.
योजना
सितंबर 2015 मे खनन मंत्रलय जे छई डीएमएफ निधियक कें उपयोग कें लें दिशा-निर्देश जारी केल कइए. अई योजना कें प्रधानमंत्री खनिज क्षेत्रक कल्याण योजना कहल गेलक्ष्ए आ इ सब राज्यक पर लागू होई अछि. विकास, सामाजिक व आर्थिक स्थितिक और दीर्घकालिक संभावनक कें ध्यान मे रखइथ प्रधानमंत्री खनिज क्षेत्रक कल्याण योजना कें तीन टा लक्ष्य छै.
- खनन प्रभावित क्षेत्रक मे अनेकों विकासात्मक आ कल्याणकारीक परियोजनानक / कार्ययक्रमक कें कार्यान्वयनक जै राज्य व केंद्र सरकार कें मौजूदाक योजनानक कें अनुरूप होइ.
- पर्यावरण, स्वास्थ्य व खनन मिलक मे लोकक कें सामाजिक ,आर्थिक पर पड़ वाला दुष्प्रभाव के समाप्त कर कें.
- खनन क्षेत्रक कें प्रभावित लोकक कें ले दीर्घकालिनक टिकाऊ आजीविका सुनिश्चित कर कें
- ई उद्देशय कें स्पष्ट करई देल कई आ कि लक्ष्य निर्धारित होई आ ताकि जीवनक गुणवत्ता मे सुधार भ सकई.
योजना कें मुख्य बिंदू
अई योजना सं सबंबंधित मुख्य बिंदु अई प्रकार के छई. जैकरा सं संबंधित प्रकाशक , विधायिकाक आ नागरिक लोकनिक कें मदद भेट तइए.
- योजना 12 जनवरी 2015 सं प्राभवी अछि.
- 12 जनवरी 2015 कें डीएमएफ में देल गलक्ष्ए रॉयल्टी कें 30 प्रतिशत देवक कें छै.
- 12 जनवरी 2015 कें बाद नीलामी कें दूवारा जे खनन पट्टा देल गलक्ष्ए छै ओकरा सबंबंध मे देल गेलक्ष्ए रॉयल्टी कें 10 प्रतिशतक हिस्सा देवई कें छई.
- ई योजना कें दूवारा संभावित निधि लगभग 6 हजार करोड़ रुपया सालाना हेतई.
योजना कें प्रणाली
प्रधानमंत्री खनिज क्षेत्रक कल्याण योजना कें दूवारा खनन प्रभावित लोकक कें जीवन स्तर कें बढैवा कें संबंध मे सरकार जे फैसला केल कईया डीएमएफ कें निधि कें बढैया तरीका सं खर्च कैल जै. योजना कें प्रारूप अई तरह तैयार कैल जै जे कि स्वयं अपन समर्थन प्रणाली विकसित करई आ केवल सरकार कें सहारे नैय चलई अइ लै जरूरी अछि कि अई योजना कें लोक लुभावन योजना बन सं रोकल जै. अई लै अई बात पर से हो ध्यान देवाक छाही कि महत्वपूर्ण कार्यक कें आपात कार्यक के कारण नैय रोकल जै.
योजना के दूवारा उच्च प्राथमिकता वाला क्षेत्रक मे 60 प्रतिशतक आ अन्य प्राथमिक क्षेत्र मे 40 प्रतिशतक निधि खर्च कैल जेतई. एकर ब्योरा अइ प्रकार कें अई.
योजना कें लक्षित लाभार्थी
सब दुहरावक समाप्त करइत पीएमकेकेवाई नें स्पष्ट रूप सं वर्णित केने छतीन
- प्रत्यक्ष रूप सं प्रभावित क्षेत्र- जतक कि उत्खनन, खनन, विस्फोटन लाभकारी व अवश्ष्ठि निपटारा आदि जैना प्रत्यक्ष खनन संबंधित संचालन स्थित अछि.
- अप्रथ्यक्ष रूप सॅँ प्रभावित क्षेत्र- जतक कि खनन संबंधित संचालक कें वजह सं आर्थिक, सामाजिक व पर्यावरण दुष्परिणणमों कें कारण सं स्थानीय जनसंख्या पर प्रतिकूल प्रभाव पड़इए छै.एकरा वजह सं जल, माइट व वायु गुणवत्ता मे ह्रास होई अछि, झरना के प्रवाह मे कमी आइब सक इए अछि आ भूमि कें पाइन कम भ सकइए या .
- प्रभावित लोकनिक /समुदाय : भूमि अधिग्रहण पुनर्वास आ दोबारा स्थापन अधिनियम 2013 मे सही-सही क्षतिपूर्ति व पारदर्शिता कें अधिकार कें तहत प्रभावित परिवार आ विस्थापित परिवार केँ रूप मे चिह्ति परिवार आ ग्रामसभा केँ मशविरे से चिह्ति अन्य परिवार।
इ परिभाषाक कें अनुरूप इ डीएमएफ कें अई वर्गो के तहत लोकक व स्थानक के एकटा सूची बनाव केँ निर्देशा दई छै जैकरा पीएमकेकेवाई योजना कें वास्तविक लाभर्थिक कें रूप मे समझल जतइए
अनुसूचित क्षेत्रक कें लें विशेष प्रावधान
पीएमकेकेकेवाई फंड कें उपयोग कि प्रक्रिया अनुसूचित क्षेत्रक व जनजातीय क्षेत्रक कें प्रशासन सं संबंधित संविधानक की अनुसूची श् एवं श्क कें एकठाम अधिनियम 244 मे वर्णित प्रावधानक आ पंचायत (अनुसूचित क्षेत्रक कें विस्तार ) पंचायत अधिनियम 1966 आ जनजातीय आ अन्य पारंपरिकक वन निवासी (वन अधिकारक कें मान्यता ) अधिनियम 2006 कें प्रवधानक दूवारा दिशा-निर्देशा हेतइए. प्रभावित गांव कें ग्रामसभा योजनाक कें मंजूरी आ रिपोर्ट कें जांच मे अहम भूमिका होइत.
योजना कें कइएक विशेषताक
- पीएमकेकेकेवाई कें संग्रहक राशिक कें वरीययातापूर्वक केंद्र/राज्य दूवारा बनैल गलक्ष्ए वर्तमान मे जारी कल्याण योजनाक के अनुरूप होबे केॅँ चाही
- फाउंडेशन के साल भर कें प्राप्ति कें पांच प्रतिशक तंक कें राशि जेकर अधिकतम सीमाराज्य सरकारक दूवारा निर्धारित कैल जतइए. एकर उपयोग फाउंडेशन कें प्रशासनिक , पर्यवेक्षण व अतिरिक्त खर्च कें लेँ जतइए.
- पीएमकेकेकेवाई योजना कें लें कर्मचारी/मजदूरबल कें अनबंधात्मक आधार पर ले जतइए. पक्का रोजगार कें कोनों संभावना नहि अछि.
- ऐना मे खनन प्रभावित क्षेत्रक कें लें जै दूटा जिला में पडैय छै या ऐहन कल्याण कें लें जे संचालन के लेँ बाहर के लोकक,स्थानक सॅँ संबंधित अई. दिशा निर्देशा मे स्पष्ट नियम वर्णित कैल गेल छई
- सब काज /अनुबंध राज्य सरकारक दूवारा जारी नियमक कें अनुरूप प्रदान कैल गेल छई.
- एजेंसियों /लाभार्थियों कें फंड कें हस्तांतरण सीधा बैंक खाता मे कैल जतइए.
- प्रतयेक डीएमएफ एकटा वेबसाइट कें संचालन करतइए आ अपन लाभार्थि लोकनिक संग्रही कोष , बैठइक के विवरण कार्रवाई रिपोर्ट साल योजनानक जारी परियोजना कें स्थिति आदि सं संबंधित सब विवरणक कें आंकड़ाक सार्वजनिक करतई.
- डीएमएफ कें खाताक कें हर साल अंकक्षेण कैल जतइए. आ एकरा वार्षिक रिपोर्ट में शमिल कैल जतइए.
- डीएमएफ वित्त वर्ष कें समाप्ति कें तीन महीना कें अंदर वार्षिक रिपोर्ट तैयार करतई जई राज्य विधानसभा मे प्रस्तुत कैल जैना चाही तथा एकरा वेवसाइट पर जगह मिलना चाही.
स्त्रोत : पत्र सूचना कार्यालय,भारत सरकार


text:
शिक्षक पात्रता परीक्षा फार्म लेबय लेल उमड़ल भीड़
बिहार मे भारी संख्या मे टीचर बहाली होए वाला अछि. एहि के लेल शिक्षक पात्रता परीक्षा 17 जुलाई के होएत. परीक्षा मे शामिल होए लेल 25 मई सं फार्म भरा रहल अछि.
शिक्षक पात्रता परीक्षा फार्म लेबय लेल राज्य के सभ जिला मे लोक के भारी भीड़ उमड़ि रहल अछि. शिक्षक पात्रता परीक्षा मे शामिल होए वाला उम्मीदवार सभ जल्दी सं जल्दी फार्म लs भरि दय चाहय छथिन्ह.
आई-काल्हि सभ बैंक आओर जतय फार्म मिल रहल अछि ओतय अहांके भावी शिक्षकक भीड़ देखा जाएत. बैंक सभ मे भारी संख्या मे बैंक ड्राफ्ट बनि रहल अछि आओर ड्राफ्ट लsक लोक फार्म खरीद रहल छथिन्ह.
सभ जिला मे फार्म मिलय के टाइम अलग-अलग अछि. कई ठाम ई 10 बजे सं तं कई ठाम 11 बजे सं मिलैत अछि. फार्म खरीदय जाए सं पहिनेटाइम पता करि लेल जेहि सं गर्मी मे अहांके बेसि परेशानी नहि होए.
जतय फार्म मिल रहल अछि ओतय भीड़ के देखैत कइटा एक्ट्रा काउंटर बनाएल गेल अछि. बिहार मे कई ठाम तं फार्म के लsक मारि-पीट ...कर्मचारी के संग हाथापाई तक भ गेल अछि.
असल मे बिहार मे करीब तीन लाख शिक्षकक बहाली होए वाला अछि. अतेक भारी संख्या मे बहाली के देखैत लोक सभ एहि नीक मौका के छोड़य नहि चाहय छथिन्ह...फार्म भरि रहल छथिन्ह.
बिहार मे रहय वाला लोक सभ तं फार्म भरिए रहल छथिन्ह जे लोक बाहर रहय छथिन्ह हुनका बुलाsक सेहो फार्म भराएल जा रहल अछि. एक परिवार मे कई-कईटा फार्म भरा रहल अछि.
अगर अहां नौकरी के तलाश मे छी तं देर नहि करु. जल्दी सं ड्राफ्ट बनाउ आओर फार्म खरीद आवेदन करि दिऔ.एससी-एसटी के लेल परीक्षा फीस 50 रुपया आओर सभ के लेल 100 रुपया अछि.
पात्रता परीक्षा के फॉर्म 25 तारीख सं 6 जून तक मिलत. एकरा 10 जून तक भरि कs जमा करय के अछि. फॉर्म भरला के बाद 17 जुलाई के परीक्षा होएत.
परीक्षा मे दू पत्र होएत. अगर अहां प्राइमरी स्कूल... पहिल सं पाचिम तक के लेल टीचर बनय चाहय छी तं पहिल सत्र मे परीक्षा होएत. आओर अगर मिडिल स्कूल... छठिम सं आठिम क्लास के पढ़ाबय चाहय छी तं दोसर सत्र मे अहांक परीक्षा होएत. अगर दूनु परीक्षा देबय चाहय छी तं दूनु के लेल फॉर्म भरय पड़त.
प्राइमरी स्कूल के लेल जरूरी योग्यता अछि कम सं कम इंटर आ एकर समकक्ष... जखन कि मिडिल स्कूल के लेल स्नातक आ ओकर समकक्ष योग्यता होबाक चाही.
एक बात आओर जे अहां इंटर आ बीए कम सं कम 50 प्रतिशत अंक सं जरूर पास करने होए. ट्रेंड आ एससी-एसटी के 5 फीसदी अंक के छूट मिलतन्हि.
फॉर्म भरय के उम्र सीमा 37 साल अछि. पिछड़ा वर्ग के लेल 40 साल आओर एससी-एसटी के लेल 42 वर्ष अछि. जे टीचर ट्रेनिंग करने छथिन्ह हुनका 5 साल के छूट मिलतन्हि.
हमर ईमेल:-info@hellomithilaa.com
Subscribe to: Post Comments (Atom)


text:
थारू समूदाय सिक्छामे बोहोत आद्मीसब प्रगती नइ करने छइ । थारूसबके लागी स्कूल कोनो ठाम्मे लग त कोनो ठाम्मे बरिदूर भेलाके कारण कोनो ठाममे सिक्छित या कोनो ठाममे चेतनाके कमी भेलहाके कारण उच्च सिक्छा करेबला आद्मीसब कमे छइ । कोनो कोनो ठाम्मे थारू छोरा छोरीसबके १० वर्स तक नेपाली भासा बोलइले नइ आबे छइ या स्कूलमे नेपालीमे मात्र पढनाइके कारण उसब ५ से ८ वर्स से मातर् स्कूल पढाइले जाइ छइ ।
थारूसबके रहेबला गा.वि.स. मे माध्यमिक या उच्च माध्यमिक विध्यलय रहेतेमे अखेन तक थारूसबके बस्तीमे २३ गाममे उच्च माध्यमिक ५, माध्यमिक ३,निम्न माध्यमिक १ या प्रथमिक १३ मातर् छै । जेमे १३३ गोरा थारू सिक्छकसब अस्थायी निजी कोटाके रूपमे या बाल कोटाके रूपमे पढाइ रहल छइ ।


text:
पूर्णिया। 09 जनवरी। रौटा पंचायत के चन्नी गाम स्थित मदरसा सइदिया चन्नी परिसर मे दुई बरख पहिने लगाओल गेल वाटर मिनी प्लांट के टंकी व पाइप मे भेल लिकेज केर कारण एहीसे कुनु तरहक लाभ नहि भेट रहल अछि।
मदरसा प्रधान मो. शाहनवाज कहला कि पूर्णिया जे ऐहिक शिकायत एक बरख पहिने कायल गेल छल। कैको बेर ऐहिक प्रबंधक सेहो अएला मुदा एखन धरी स्थिति जस के तस बनल अछि। मौक़ा पर पहुंचल पंचायत समिति सदस्या रेणु झा संबंधित विभाग से क्षतिग्रस्त टंकी व पाइप क' बदलबाक मांग कएलन्हि। ताकि जाहि उद्धेश्य से ई मिनी प्लांट लगाओल गेल छल, ओहिके लाभ मदरसा सहित ग्रामीण ल' सकैथ।


text: पटना। 17 अप्रैल। लगातार भ' रहल ट्रेन दुर्घटना के बीच एक आओर दर्दनाक घटना ट्रेन मे घटल। एहि घटना केर जानकारी भेटते रेल प्रशासन के हालत खराब भ' गेलनि। पाटलीपुत्र एक्सप्रेस जे की पाटलिपुत्र से मुंबई जाय जायत छल, ओहिक एक बोगी मे आगि लगला सँ अफरा तफरी के माहौल भ' गेल छल। पाटलीपुत्र स्टेशन से दानापुर, मुगलसराय, सतना होयत मुंबई जाय बला 12142 पाटलीपुत्र एक्सप्रेस ट्रेन के लगेज बोगी मे अचानक आगि लागि गेल। जाहिपर सूचना भेटते रेल अधिकारि व कर्मचारि सभ समय रैहते काबू प' लेलनि, जाहिसे एक बड़का हादसा होयत - होयत टरल। आगि लगबाक मुख्य कारण बोगी मे लागल डायनेमो के बेल्ट जाम होयब बताओल जे रहल अछि। प्राप्त जानकारी केर मुताबिक़ एहि घटना से यात्री सभक किछ लगेज के छति पहुँचबाक अलावा आओर कुनु तरहक नुकसान नहि भेल अछि।


text:
मधेपुरा/पटना । कहियो राजनीतिक गलियारा मे चर्चा क विषय बनल मंडल आयोग क अध्यक्ष आइ देश मे त सहुजे अपन घर मे सेहो हेरा गेला अछि। हालत त इ अछि जे मधेपुरा मे तत्कालीन अनुमंडल पदाधिकारी रामप्रकाश यादव द्वारा बीपी मंडल चौक पर लगाउल गेल हुनक प्रतिमा आ बीपी क पैतृक गांव मुरहो मे स्थित हुनक समाधि स्थल साल मे केवल एक बेर साफ कैल जाइत अछि। स्थिति इ अछि जे स्व. मंडल क जयंती पर चंद 25 अगस्त कए हुनका समाधि पर जेबा लेल कोनो पिछडल समाजक नेता कए समय नहि भेटल। किछु स्थानीय लोक जरूर जमा हेताह आ गला फाडि कए अपन गप कहताह, मुदा फेर एक साल तक एकरा देखनिहार कियो नहि। आइ बीपी क कारण सत्ताक मलाई खा रहल नेता होइथि बा आरक्षणक लाभ लेनिहार पिछडल समाजक लोक किनको बीपी क स्मरण नहि। हुनक आदर्श स संबंधित चर्चा करबाक ककरो लग समय नहि। हुनकर कृतित्व स संबंधित कोनो इतिहास कए सार्वजनिक रूप स संग्रहित करबाक कोनो योजना नहि, जाहि स नवतुरिया हुनका अपन आदर्श बना सकए। सवाल अछि बीपी मंडल सन नेता कए बिसरि पिछडा क विकास क कल्पना कोना कैल जा सकैत अछि। या फेर इ सोचबाक चाही जे कांशीराम जेना ओ अपन कोनो उत्तराधिकारी तय नहि क सकलाह, जेकर इ परिणाम छी। कारण जे हुए मुदा इ कटू सत्य छी जे बीपी मंडल क उपेक्षा कोनो अर्थ स उचित नहि। हुनका जे सम्मान भेटबाक छल से नहि भेट सकल। दुख एहि गपक अछि जे हुनकर उपेक्षा ओ क रहल अछि जेकरा लेल ओ बहुत किछु केलथि। ज्ञात हुए जे 90 क दशक मे बिहार क पूर्व मुख्यमंत्री आ पिछड़ा वर्ग आयोग क अध्यक्षता मे बनल आयोग क सिफारिश कए तत्कालीन प्रधानमंत्री वीपी सिंह द्वारा लागू कैल गेल, जाहि मे पिछडल कए 27 प्रतिशत आरक्षण देबाक प्रावधान छल। एकर लागू भेलाक बाद भारत मे राजनीतिक भूचाल आबि गेल। देश क बच्चा बच्चा मंडल आयोग स परिचित भ गेल, मुदा बीपी मंडल देश लेल अन्चिनहार बनल रहलाह, मुदा बिहार आ खास क मिथिला अपन एहि पुत्र पर गर्व करैत रहल। लाख उपेक्षाक बावजूद मिथिला आइ इ मानि रहल अछि जे स्व.बीपी मंडल क कृति भारत क इतिहास क एहन सुनहरा अध्याय बनि चुकल अछि जेकर सुगंध युग-युग तक समाज क पिछडल समूह कए सुगंधित करैत रहत।
maithili news, mithila news, bihar news, latest bihar news, latest mithila news, latest maithili news, maithili newspaper


text:
बिहार मे लिट्टी क बाद मिथिला क दही बनत सबस पैघ खाद्य ब्रांड
समस्तीपुर । मिथिला क दही क आनंद आब देश नहि बल्कि विदेशक लोक सेहो उठा सकताह। मिथिला डेयरी क पांच लाख लीटर दूध प्रसंस्कारण प्लांट बहुत जल्द शुभारंभ भ रहल अछि। एहि प्लांट कए चालू भेलाक बाद मिथिला अपन दही क उत्पाद विदेश मे सेहो निर्यात क सकत। एहि प्लांट मे दूध क पाउडर, आइसक्रीम आ टेबुल बटर तैयार कैल जाएत, मुदा मुख्य रूप स एहि ठाम दही क उत्पादन होएत जेकरा विदेश तक पठाउल जाएत। मिथिला क दही क ख्याति एतबा अछि जे निर्यातक कए एकर लोकप्रियता पर तनिक संदेह नहि अछि। प्रोजेक्ट स जुडल एकटा अधिकारी कहला जे बिहार मे लिट्टी क बाद मिथिला क दही सबस पैघ खाद्य ब्रांड क रूप मे देखल जा रहल अछि। जानकारी क अनुसार मिथिला डेयरी एखन दरभंगा, समस्तीपुर आ मधुबनी स लगभग 3.50 लाख लीटर दूध क संकलन रोजाना करैत अछि। डेयरी क अधिकारी क कहब अछि जे स्थानीय बाजार मे दूध क खपत महज एक लाख लीटर अछि। एहन मे किसान कए बेसी स बेसी लाभ भ सकए ताहि लेल डेयरी पैघ मात्रा मे दूध दिल्ली समेत कईटा राज्य कए निर्यात करैत अछि। पदाधिकारी क कहब अछि जे दूध क बढि रहल उत्पादन कए देखैत डेयरी अपन प्लांट लगेबाक फैसला केलक अछि। एहि प्लांट मे रोजाना 3 मीट्रिक टन दूधक पाउडर बनाउल जा सकत। दूधक सामान क निर्यात भेला स किसान कए उचित मूल्य भेट सकत आ मिथिला दूध क अपन पहचान फेर स पाबि सकत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
मिथिला क दही आब जाएत विदेश
बिहार मे लिट्टी क बाद मिथिला क दही बनत सबस पैघ खाद्य ब्रांड